KDSK, Centre de Ressources Culturelles CeltiquesTesauro : Skol an Emsav\n= SAE; S.A.E.\nSkiantoù kevredigezhel > Kelennadurezh ha deskadurezh > Deskadurezh an dud deuet > Kentel ha staj yezhoù evit an oadourien\nSkiantoù kevredigezhel > Kelc'h ha kevredigezh (kevredad) > Kevredigezh (listenn digor) > Skol an Emsav\n374.8K8 : Rummad 300/Dewey\n[Foto] Emvod Skol an emsav. / [Disanv] (Luc'hskeudennet gant). - - KDSK_SAE_Lodad01B0392_P.jpg\n[Foto] Emvod Skol an emsav. / [Disanv] (Luc'hskeudennet gant). - - KDSK_SAE_Lodad01B0391_P.jpg\n[Foto] Emvod Skol an emsav. / [Disanv] (Luc'hskeudennet gant). - - KDSK_SAE_Lodad01B0386_P.jpg\n[Foto] Emvod Skol an emsav. / [Disanv] (Luc'hskeudennet gant). - - KDSK_SAE_Lodad01B0384_P.jpg\n[Foto] Emvod Skol an emsav. / [Disanv] (Luc'hskeudennet gant). - - KDSK_SAE_Lodad01B0383_P.jpg\n[Foto] Emvod Skol an emsav. / [Disanv] (Luc'hskeudennet gant). - - KDSK_SAE_Lodad01B0382_P.jpg\n[Foto] Emvod Skol an emsav. / [Disanv] (Luc'hskeudennet gant). - - KDSK_SAE_Lodad01B0381_P.jpg\n[Foto] Emvod Skol an emsav. / [Disanv] (Luc'hskeudennet gant). - - KDSK_SAE_Lodad01B0380_P.jpg\n[Foto] Emvod Skol an emsav. / [Disanv] (Luc'hskeudennet gant). - - KDSK_SAE_Lodad01B0379_P.jpg\n[Foto] Emvod Skol an emsav. / [Disanv] (Luc'hskeudennet gant). - - KDSK_SAE_Lodad01B0378_P.jpg\n[Foto] Emvod Skol an emsav. / [Disanv] (Luc'hskeudennet gant). - - KDSK_SAE_Lodad01B0377_P.jpg\n[Foto] Emvod Skol an emsav. / [Disanv] (Luc'hskeudennet gant). - - KDSK_SAE_Lodad01B0376_P.jpg\n[Foto] Emvod Skol an emsav. / [Disanv] (Luc'hskeudennet gant). - - KDSK_SAE_Lodad01B0365_P.jpg\n[Foto] Emvod Skol an emsav. / [Disanv] (Luc'hskeudennet gant). - - KDSK_SAE_Lodad01B0366_P.jpg\n[Foto] Emvod Skol an emsav. / [Disanv] (Luc'hskeudennet gant). - - KDSK_SAE_Lodad01B0367_P.jpg\n[Foto] Emvod Skol an emsav. / [Disanv] (Luc'hskeudennet gant). - - KDSK_SAE_Lodad01B0369_P.jpg\n[Foto] Emvod Skol an emsav. / [Disanv] (Luc'hskeudennet gant). - - KDSK_SAE_Lodad01B0370_P.jpg\n[Foto] Emvod Skol an emsav. / [Disanv] (Luc'hskeudennet gant). - - KDSK_SAE_Lodad01B0371_P.jpg\n[Foto] Emvod Skol an emsav. / [Disanv] (Luc'hskeudennet gant). - - KDSK_SAE_Lodad01B0372_P.jpg\n[Foto] Emvod Skol an emsav. / [Disanv] (Luc'hskeudennet gant). - - KDSK_SAE_Lodad01B0373_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù / [Disanv] (Luc'hskeudennet gant). - - KDSK_SAE_Lodad01B0521_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù / [Disanv] (Luc'hskeudennet gant). - - KDSK_SAE_Lodad01B0522_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù / [Disanv] (Luc'hskeudennet gant). - - KDSK_SAE_Lodad01B0524_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù / [Disanv] (Luc'hskeudennet gant). - - KDSK_SAE_Lodad01B0525_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù / [Disanv] (Luc'hskeudennet gant). - - KDSK_SAE_Lodad01B0543_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù / [Disanv] (Luc'hskeudennet gant). - - KDSK_SAE_Lodad01B0542_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù / [Disanv] (Luc'hskeudennet gant). - - KDSK_SAE_Lodad01B0541_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù / [Disanv] (Luc'hskeudennet gant). - - KDSK_SAE_Lodad01B0540_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù / [Disanv] (Luc'hskeudennet gant). - - KDSK_SAE_Lodad01B0539_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù / [Disanv] (Luc'hskeudennet gant). - - KDSK_SAE_Lodad01B0538_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù / [Disanv] (Luc'hskeudennet gant). - - KDSK_SAE_Lodad01B0537_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù / [Disanv] (Luc'hskeudennet gant). - - KDSK_SAE_Lodad01B0534_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù / [Disanv] (Luc'hskeudennet gant). - - KDSK_SAE_Lodad01B0533_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù / [Disanv] (Luc'hskeudennet gant). - - KDSK_SAE_Lodad01B0532_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù / [Disanv] (Luc'hskeudennet gant). - - KDSK_SAE_Lodad01B0531_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù / [Disanv] (Luc'hskeudennet gant). - - KDSK_SAE_Lodad01B0529_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù / [Disanv] (Luc'hskeudennet gant). - - KDSK_SAE_Lodad01B0528_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù / [Disanv] (Luc'hskeudennet gant). - - KDSK_SAE_Lodad01B0527_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù / [Disanv] (Luc'hskeudennet gant). - - KDSK_SAE_Lodad01B0519_P.jpg\n[Foto] Implijidi hag izili Skol an Emsav. Emvodoù labour, predoù, ehanoù ha diduamantoù / [Disanv] (Luc'hskeudennet gant). - - KDSK_SAE_Lodad01B0520_P.jpg\n[Foto] Implijidi hag izili Skol an Emsav. Kinnig levrioù war ur stand. / [Disanv] (Luc'hskeudennet gant). - - KDSK_SAE_Lodad01B0536_P.jpg\n[Foto] Implijidi hag izili Skol an Emsav. Pred. / [Disanv] (Luc'hskeudennet gant). - - KDSK_SAE_Lodad01A1112_P.jpg\n[Foto] Implijidi hag izili Skol an Emsav. Pred. / [Disanv] (Luc'hskeudennet gant). - - KDSK_SAE_Lodad01A1113_P.jpg\n[Foto] Implijidi hag izili Skol an Emsav. Pred. / [Disanv] (Luc'hskeudennet gant). - - KDSK_SAE_Lodad01A1114_P.jpg\n[Foto] Implijidi hag izili Skol an Emsav. Pred. / [Disanv] (Luc'hskeudennet gant). - - KDSK_SAE_Lodad01A1115_P.jpg\n[Foto] Implijidi hag izili Skol an Emsav. Pred. / [Disanv] (Luc'hskeudennet gant). - - KDSK_SAE_Lodad01A1116_P.jpg\n[Foto] Implijidi hag izili Skol an Emsav. Pred. / [Disanv] (Luc'hskeudennet gant). - - KDSK_SAE_Lodad01A1117_P.jpg\n[Foto] Implijidi pe izili Skol an Emsav ha Bremañ. / [Disanv] (Luc'hskeudennet gant). - - KDSK_SAE_Lodad01B0844_P.jpg\n[Foto] Sal emvod (burev Skol an Emsav ?) / [Disanv] (Luc'hskeudennet gant). - - KDSK_SAE_Lodad01A0968_P.jpg\n[Foto] Sal emvod (burev Skol an Emsav ?) / [Disanv] (Luc'hskeudennet gant). - - KDSK_SAE_Lodad01A0969_P.jpg\n[Foto] Sal emvod (burev Skol an Emsav ?) / [Disanv] (Luc'hskeudennet gant). - - KDSK_SAE_Lodad01A0970_P.jpg\n[Foto] Salioù kevredigezhel Skol an Emsav, 8 straed Hoche, Roazhon. / [Disanv] (Luc'hskeudennet gant). - - KDSK_SAE_Lodad01B0830_P.jpg\n[Foto] Salioù kevredigezhel Skol an Emsav, 8 straed Hoche, Roazhon. / [Disanv] (Luc'hskeudennet gant). - - KDSK_SAE_Lodad01B0821_P.jpg\n[Foto] Salioù kevredigezhel Skol an Emsav, 8 straed Hoche, Roazhon. / [Disanv] (Luc'hskeudennet gant). - - KDSK_SAE_Lodad01B0820_P.jpg\n[Foto] Salioù kevredigezhel Skol an Emsav, 8 straed Hoche, Roazhon. / [Disanv] (Luc'hskeudennet gant). - - KDSK_SAE_Lodad01B0819_P.jpg\n[Foto] Salioù kevredigezhel Skol an Emsav, 8 straed Hoche, Roazhon. / [Disanv] (Luc'hskeudennet gant). - - KDSK_SAE_Lodad01B0818_P.jpg\n[Foto] Salioù kevredigezhel Skol an Emsav, 8 straed Hoche, Roazhon. / [Disanv] (Luc'hskeudennet gant). - - KDSK_SAE_Lodad01A1319_P.jpg\n[Foto] Salioù kevredigezhel Skol an Emsav, 8 straed Hoche, Roazhon. / [Disanv] (Luc'hskeudennet gant). - - KDSK_SAE_Lodad01A1439_P.jpg\n[Foto] Salioù kevredigezhel Skol an Emsav, 8 straed Hoche, Roazhon. / [Disanv] (Luc'hskeudennet gant). - - KDSK_SAE_Lodad01A0377_P.jpg\n[Foto] Salioù kevredigezhel Skol an Emsav, 8 straed Hoche, Roazhon. - Sal Tangi a-raok da vezañ empennet. / [Disanv] (Luc'hskeudennet gant). - - KDSK_SAE_Lodad01B0485_P.jpg\n[Foto] Salioù kevredigezhel Skol an Emsav, 8 straed Hoche, Roazhon. - Sal Tangi a-raok da vezañ empennet. / [Disanv] (Luc'hskeudennet gant). - - KDSK_SAE_Lodad01B0487_P.jpg\n[Foto] Salioù kevredigezhel Skol an Emsav, 8 straed Hoche, Roazhon. - Sal Tangi a-raok da vezañ empennet. / [Disanv] (Luc'hskeudennet gant). - - KDSK_SAE_Lodad01B0495_P.jpg\n[Foto] Salioù kevredigezhel Skol an Emsav, 8 straed Hoche, Roazhon. - Sal Tangi a-raok da vezañ empennet. / [Disanv] (Luc'hskeudennet gant). - - KDSK_SAE_Lodad01B0490_P.jpg\n[Foto] Salioù kevredigezhel Skol an Emsav, 8 straed Hoche, Roazhon. - Sal Tangi a-raok da vezañ empennet. / [Disanv] (Luc'hskeudennet gant). - - KDSK_SAE_Lodad01B0488_P.jpg\n[Foto] Salioù kevredigezhel Skol an Emsav, 8 straed Hoche, Roazhon. - Sal Tangi a-raok da vezañ empennet. / [Disanv] (Luc'hskeudennet gant). - - KDSK_SAE_Lodad01B0489_P.jpg\n[Foto] Salioù kevredigezhel Skol an Emsav, 8 straed Hoche, Roazhon. - Sal Tangi kempennet. / [Disanv] (Luc'hskeudennet gant). - - KDSK_SAE_Lodad01B0486_P.jpg\n[Foto] Salioù kevredigezhel Skol an Emsav, 8 straed Hoche, Roazhon. - Sal Tangi kempennet. / [Disanv] (Luc'hskeudennet gant). - - KDSK_SAE_Lodad01B0484_P.jpg\n[Foto] Salioù kevredigezhel Skol an Emsav, 8 straed Hoche, Roazhon. - Sal Tangi kempennet. / [Disanv] (Luc'hskeudennet gant). - - KDSK_SAE_Lodad01B0491_P.jpg\n[Foto] Salioù kevredigezhel Skol an Emsav, 8 straed Hoche, Roazhon. - Sal Tangi kempennet. / [Disanv] (Luc'hskeudennet gant). - - KDSK_SAE_Lodad01B0492_P.jpg\n[Foto] Salioù kevredigezhel Skol an Emsav, 8 straed Hoche, Roazhon. - Sal Tangi kempennet. / [Disanv] (Luc'hskeudennet gant). - - KDSK_SAE_Lodad01B0493_P.jpg\n[Foto] Salioù kevredigezhel Skol an Emsav, 8 straed Hoche, Roazhon. - Sal Tangi kempennet. / [Disanv] (Luc'hskeudennet gant). - - KDSK_SAE_Lodad01B0494_P.jpg\n[Foto] Salioù kevredigezhel Skol an Emsav, 8 straed Hoche, Roazhon. - Un emvod sal Tangi. / [Disanv] (Luc'hskeudennet gant). - - KDSK_SAE_Lodad01B0483_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An diavaez. / [Disanv] (Luc'hskeudennet gant). - - KDSK_SAE_Lodad01B0828_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An diavaez. / [Disanv] (Luc'hskeudennet gant). - - KDSK_SAE_Lodad01B0827_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An diavaez. / [Disanv] (Luc'hskeudennet gant). - - KDSK_SAE_Lodad01A1314_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An diavez : un implijiadez e-kicken kizelladur Patrig Ar Goarnig dirak ar savadur. / [Disanv] (Luc'hskeudennet gant). - - KDSK_SAE_Lodad01A1394_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An diavez : Lena Louarn e-kicken kizelladur Patrig Ar Goarnig dirak ar savadur. / [Disanv] (Luc'hskeudennet gant). - - KDSK_SAE_Lodad01A1395_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An diavez. / [Disanv] (Luc'hskeudennet gant). - - KDSK_SAE_Lodad01A1443_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An diavez. / [Disanv] (Luc'hskeudennet gant). - - KDSK_SAE_Lodad01A1320_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A0733_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A0014_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A0015_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A0376_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - Fichenn hollek [= Fiche générale]\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A0734_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A1274_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A1273_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A1272_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A1271_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A1270_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A1269_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A1252_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01B0523_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A0738_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A0737_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01B0149_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01B0148_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01B0150_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01B0147_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01B0152_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01B0153_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01B0154_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01B0155_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01B0156_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01B0157_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01B0158_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01B0160_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01B0161_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01B0162_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01B0163_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01B0165_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01B0166_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01B0146_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01B0145_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour : Lena Louarno lenn Bretagne / Breizh Info. / [Disanv] (Luc'hskeudennet gant). - - KDSK_SAE_Lodad01A1397_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A0916_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A0917_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A0915_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A0918_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A0919_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A0007_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A0914_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A0913_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A0911_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A0910_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A0909_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A0908_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A0906_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A0920_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A0921_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01B0678_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01B0680_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01B0681_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01B0682_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01B0683_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. / [Disanv] (Luc'hskeudennet gant). - - KDSK_SAE_Lodad01A0905_P.jpg\n[Foto] Salioù kevredigezhel Skol an Emsav, 8 straed Hoche, Roazhon. An implijidi war o lec'h labour. Fichenn hollek. / [Disanv] (Luc'hskeudennet gant). - - Fichenn hollek [= Fiche générale]\n[Foto] Salioù kevredigezhel Skol an Emsav, 8 straed Hoche, Roazhon. Implijidi pe izili Skol an Emsav o labourat. / [Disanv] (Luc'hskeudennet gant). - - KDSK_SAE_Lodad01B0822_P.jpg\n[Foto] Salioù kevredigezhel Skol an Emsav, 8 straed Hoche, Roazhon. Implijidi pe izili Skol an Emsav o labourat. / [Disanv] (Luc'hskeudennet gant). - - KDSK_SAE_Lodad01B0823_P.jpg\n[Foto] Salioù kevredigezhel Skol an Emsav, 8 straed Hoche, Roazhon. Implijidi pe izili Skol an Emsav o labourat. / [Disanv] (Luc'hskeudennet gant). - - KDSK_SAE_Lodad01B0824_P.jpg\n[Foto] Salioù kevredigezhel Skol an Emsav, 8 straed Hoche, Roazhon. Implijidi pe izili Skol an Emsav o labourat. / [Disanv] (Luc'hskeudennet gant). - - KDSK_SAE_Lodad01B0832_P.jpg\n[Foto] Salioù kevredigezhel Skol an Emsav, 8 straed Hoche, Roazhon. Implijidi pe izili Skol an Emsav o labourat. / [Disanv] (Luc'hskeudennet gant). - - KDSK_SAE_Lodad01A0967_P.jpg\n[Foto] Salioù kevredigezhel Skol an Emsav, 8 straed Hoche, Roazhon. Implijidi pe izili Skol an Emsav o labourat. / [Disanv] (Luc'hskeudennet gant). - - KDSK_SAE_Lodad01A1508_P.jpg\n[Foto] Salioù kevredigezhel Skol an Emsav, 8 straed Hoche, Roazhon. Implijidi pe izili Skol an Emsav o labourat. / [Disanv] (Luc'hskeudennet gant). - - KDSK_SAE_Lodad01A0966_P.jpg\n[Foto] Salioù kevredigezhel Skol an Emsav, 8 straed Hoche, Roazhon. Implijidi pe izili Skol an Emsav o labourat. / [Disanv] (Luc'hskeudennet gant). - - KDSK_SAE_Lodad01A0965_P.jpg\n[Foto] Salioù kevredigezhel Skol an Emsav, 8 straed Hoche, Roazhon. Implijidi pe izili Skol an Emsav o labourat. / [Disanv] (Luc'hskeudennet gant). - - KDSK_SAE_Lodad01A0964_P.jpg\n[Foto] Salioù kevredigezhel Skol an Emsav, 8 straed Hoche, Roazhon. Implijidi pe izili Skol an Emsav o labourat. / [Disanv] (Luc'hskeudennet gant). - - KDSK_SAE_Lodad01A0885_P.jpg\n[Foto] Salioù kevredigezhel Skol an Emsav, 8 straed Hoche, Roazhon. Implijidi pe izili Skol an Emsav o labourat. / [Disanv] (Luc'hskeudennet gant). - - KDSK_SAE_Lodad01A0886_P.jpg\n[Foto] Salioù kevredigezhel Skol an Emsav, 8 straed Hoche, Roazhon. Implijidi pe izili Skol an Emsav o labourat. / [Disanv] (Luc'hskeudennet gant). - - KDSK_SAE_Lodad01A0887_P.jpg\n[Foto] Salioù kevredigezhel Skol an Emsav, 8 straed Hoche, Roazhon. Implijidi pe izili Skol an Emsav o labourat. / [Disanv] (Luc'hskeudennet gant). - - KDSK_SAE_Lodad01A0884_P.jpg\n[Foto] Salioù kevredigezhel Skol an Emsav, 8 straed Hoche, Roazhon. Implijidi pe izili Skol an Emsav o labourat. / [Disanv] (Luc'hskeudennet gant). - - KDSK_SAE_Lodad01A0883_P.jpg\n[Foto] Salioù kevredigezhel Skol an Emsav, 8 straed Hoche, Roazhon. Kinkladurezh. / [Disanv] (Luc'hskeudennet gant). - - KDSK_SAE_Lodad01A1318_P.jpg\n[Foto] Salioù kevredigezhel Skol an Emsav, 8 straed Hoche, Roazhon. Kizelladur Patrig Ar Goarnig dirak ar savadur. / [Disanv] (Luc'hskeudennet gant). - - KDSK_SAE_Lodad01A1393_P.jpg\n[Foto] Salioù kevredigezhel Skol an Emsav, 8 straed Hoche, Roazhon. Labourioù reneveziñ. / [Disanv] (Luc'hskeudennet gant). - - KDSK_SAE_Lodad01B0506_P.jpg\n[Foto] Salioù kevredigezhel Skol an Emsav, 8 straed Hoche, Roazhon. Labourioù reneveziñ. / [Disanv] (Luc'hskeudennet gant). - - KDSK_SAE_Lodad01B0505_P.jpg\n[Foto] Salioù kevredigezhel Skol an Emsav, 8 straed Hoche, Roazhon. Labourioù reneveziñ. / [Disanv] (Luc'hskeudennet gant). - - KDSK_SAE_Lodad01B0504_P.jpg\n[Foto] Salioù kevredigezhel Skol an Emsav, 8 straed Hoche, Roazhon. Labourioù reneveziñ. / [Disanv] (Luc'hskeudennet gant). - - KDSK_SAE_Lodad01B0503_P.jpg\n[Foto] Salioù kevredigezhel Skol an Emsav, 8 straed Hoche, Roazhon. Labourioù reneveziñ. / [Disanv] (Luc'hskeudennet gant). - - KDSK_SAE_Lodad01B0502_P.jpg


Il m'a vue nue - Wikipedia\nIl m'a vue nue (Ma gwelet en deus en noazh e brezhoneg) zo ur ganaouenn c'hallek hag a oa bet krouet ar gerioù anezhi gant ar c'hanaouenner gall Rip. Savet e oa bet he zon gant Pierre Chagnon (1893-1957) ha Fred Pearly.\nEdo e-touez ar c'hanaouennoù bet savet e 1926 da-geñver an arvest Ça c'est Paris a oa Mistinguett ar benndañserez anezhañ er c'habared Moulin Rouge. Se zo kaoz e oa bet enrollet ganti evit ar wech kentañ hag embannet d'ar 17 a viz Kerzu 1926 gant Odeon. 3:10 he fadelezh ez a Il m'a vue nue d'ober an tu B eus ur bladenn-goar hag a zoug Ça c'est Paris war he zu A.\nKanet e oa bet Il m'a vue nue gant Emma Liebel ha Les Charlots peurgetket.\nIl m'a vue nue, kanet gant Mistinguett.\n↑ Georges-Gabriel Thenon (1884- 1941) diouzh e anv gwir.\n↑ François Pruvost (1885- 1972) diouzh e anv gwir.\n↑ Adembannet e voe e 1927 gant Pathe.\nAdtapet diwar « https://br.wikipedia.org/w/index.php?title=Il_m%27a_vue_nue&oldid=1729001 »\nKemmoù diwezhañ degaset d'ar bajenn-mañ d'an 26 Du 2016, da 14:13.


An Tiec, ar Mestr mevel, ar potr saout hag ar Big - Wikimammenn\nAn Tiec, ar Mestr mevel, ar potr saout hag ar Big\nA. Lefournier ha Ian Salaun, 1889 (p. 455-457)\n◄ An Derven hag ar Benduen An Tiec, ar Mestr mevel, ar potr saout hag ar Big An Ankou ►\nAn Tiec, ar Mestr mevel, ar potr saout hag ar Big.\nAl laeron vihan a vez croguet,\nAl laeron vraz ne vezont ket.\nEun aotrou braz ha pinvidic en devoa eur merour, hag heman, evithan ne voa ket perc’hen d’he zouar, a voa gouscoude eun tiec eus ar re genta, eun ozac’h mad, eur moundian. Bez’ en devoa eur mevel braz, pe mar kirit, eur mestr mevel e penn he diegez evit ren he labourerien. Ar mestr mevel en devoa dindanha eur potr saout, hag ar potr saout en devoa eur big.\nAn tieg a zalc’he he verouri dioc’h antergroaz, da lavaret eo, en devoa bep bloaz, eleac’h arc’hant, an anter eus he eost da rei d’he aotrou. Mes pa veze deut an amzer da ranna, e cave brao an dro da lacat dezhan he unan al loden vrassa ha guella, ha da gas evelse he anter da dri balefras. Eun endramer mad a voar ober herdin hag herdin, ha neuze an dousen ne vez ket great ato gant daouzec.\nAr mevel braz a veze er foariou hag er marc’hajou, o prena hag o verza. Caout a rea ive an dro da zerc’hel en tu diouthan eul lodennic vrao eus an arc’hant a dremene etre he zaouarn. Ar guennec a chans a zalc’he evithan he unan, hag ar guennec a chans-ze a veze peurliessa eur grabanat vrao a arc’hant.\nAr potr saout a loje er memes skibeur gant ar mevel braz, hag a vouie peleac’h e lakea he denzor. Pa gave he dro ez ea da ober eur guel d’an tenzor-ze, hag e sache gantha eur grabanadic moniz, mes eur grabanadic vihan. Avechou evelato e teue eur pezic guenn bennag da heul. Mad eo ranna, hag evel a leverer, hirroc’h a dal eun tam rannet evit daou dam debret. Evel n’en doa ar potr saout na coufr nag armel, e lakea he damic peadra dre ma teue en eun toul er voger e corn ar skibeur.\nAr big a vele ar potr saout oc’h ober he droiou ; ne lavare ger, mes sevel a reas c’hoant ganthi da ober ive he c’huziaden. Mar deo mad d’ar re all destum evit an amzer da zont, daoust ha ne ve ket a zoare d’ar big ober ive ? Margot eta pa na veze den var al leac’h a iea da denzor ar potr saout, ha gant he beg e kemere ker brao ha tra eur pezig bevech epken, hag her c’hasse kempen en eun toul en douar choazet ganthi evit he armel.\nBevech ma zea ar potr saout da gonta he venneien, ar pez a rea alies, e cave ato mescont, ato e veze berroc’h he rencad evit na zonje ; dioc’h he gostez ar mevel braz a gave dezhan ive e scanvea dalc’h mad he ialc’h. Mes nicun anezho ne lavare ger. Micher al laer eo beza lent ; arc’hant ar re-ma n’oa ket deut tre gant an hent eun, hag e c’hellent caout aoun, mar dajent da ober eun enclasc bennag evit gouzout piou ho laere, na vije dizoloet ho laeronsi ho unan. Ne gredent eta lavaret netra, mez evessat ha spia a reant mui oc’h vui. Ep-dale ar potr saout a zigouezas var ar big dress pa edo Margot eur pezig arc’hant ganthi en he beg o cass d’he c’huziaden.\nAh ! bouet ar groug, emezhan, te eo-ta so oc’h va displua-me ! han ia ! ne ket fall ; me a ielo da gemeret kement a boan hag a nec’h o laerez arc’hant dide da ober da neiziat ! Gorto ! bremaic evidot-te ne laeri ken ; me ia da ober eun dro en da c’houzoug. Ar big a felle dezhi en em zifen hag a lavare en he iez : « Grit trugarez din, rag n’em eus great nemet evel a rit hoc’h unan, c’hui hag ar mevel braz hag ar mestr ; ha c’hoas zoken ne ran ket ker goaz ha c’hui, rag c’hui a zach ganeoc’h a grabanadou, ha me ne gassan ganen nemet eur pezig bihan bennag. Grit trugarez din evel ma c’hoantait e ve great trugarez deoc’h !!! Margot e devije lavaret c’hoas cals traou ma vije bet lezet da goms ; mes ar potr saout en devoa etretant croget enhi ha nezet dezi he gouzoug. »\nEvel a velit, ne vez crouget nemet al laeron vihan.\nAdtapet diwar « https://br.wikisource.org/w/index.php?title=An_Tiec,_ar_Mestr_mevel,_ar_potr_saout_hag_ar_Big&oldid=162723 »\nKemmoù diwezhañ degaset d'ar bajenn-mañ d'an 27 Mae 2020, da 16:22.


Fernandina zo un anv-gwan spagnolek, deuet eus anv ar roue Fernando II, hag a gaver e meur a anv-lec'h. N'eo ket un anv-badez spagnolek, met gallout a ra bezañ implijet evel stumm bihanaat an anv Fernanda.\nEnez Fernandina, en Inizi Galápagos, en Ecuador.\nFernandina, anv roet da Enez Kuba gant ar roue Fernando II Aragon (1452-1516) dre ur Real cédula embannet d'an 28 a viz C'hwevrer 1515,\nFernandina Beach, kêr e Florida.\nDugelezh Fernandina, titl spagnol, diazezet war anv kêr Ferrandina e proviñs Matera, en Basilicata\nLas Guerras Fernandinas, anv spagnolek ar brezelioù etre Fernando Iañ Portugal ha rouaned Kastilha eus Tiegezh Trastámara evit kurunenn Kastilha.\nKontelezh Fernandina, titl spagnol.\n↑ Milagros Aleza Izquierdo, Estudios de lexicografía y léxico cubanos, Universitat de València, 2004, pajenn 85.\nAdtapet diwar « https://br.wikipedia.org/w/index.php?title=Fernandina&oldid=1815432 »\nKemmoù diwezhañ degaset d'ar bajenn-mañ d'an 14 Kzu 2018, da 09:24.


Pajenn:Le Gonidec - Bibl Santel pe Levr ar Skritur Sakr, eil levr.djvu/34 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/34\n11. Neuzé Éliasim, ha Sobna, ha Joahé a lavaraz da Rabsasez : Komz oud da dûd é Siriack ; râk ni a oar ann iéz-zé. Hôgen na gomz két ouz-omp é Judaek, pa glev ar bobl a zô war ar vûr.\n12. Ha Rabsasez a lavaraz d’ézhô : Hag étrézé da vestr hag étrézég enn-od en deûz va c’haset va mestr évit lavarout kémen̄t-man̄ ? Ha né két ken̄toc’h étrézég ann dûd-zé péré a zô savet war ar vûr, évit na zébrin̄t két hô mon, ha na évin̄t két hô zroaz gan-é-hoc’h ?\n13. Ha Rabsasez a zavaz, hag a c’harmaz gan̄d eur vouéz gré é Judaek, hag a lavaraz : Sélaouit gériou ar roué brâz, roué ann Assiried.\n14. Ével-henn é lavar ar roué : Na douellet két Ézéc’hias ac’hanoc’h, râk na hellô két hô tieûbi.\n15. Ha na lakaet két Ézéc’hias ac’hanoc’h da gaout fisian̄s enn Aotrou, ô lavarout : Ann Aotron hon dieûbô, na gouézô két ar géar-man̄ étré daouarn roué ann Assiried.\n16. Na zélaouit két Ézéc’hias ; râg ével-henn é lavar roué ann Assiried : Grît kévrédigez gan-en̄, ha deûit d’am c’havout, ha debrit pép-hini euz hô kwinien hoc’h-unan, ha pép hini euz hô fiézen hoc’h unan, hag évit pép-hini dour hô feun̄teun hoc’h-unan,\n17. Kén na zeûinn, ha na gasinn ac’hanoc’h enn eunn douar hén̄vel oud hô touar, eunn douar a éd hag a wîn, eunn douar a vara hag a winiennou.\n18. Na reûstlet két Ézéc’hias ac’hanoc’h, ô lavarout : Ann Aotrou hon dieûbô. Hag hini eûz a zouéed ar brôadou en deuz-hén̄ dieûbet ho douar eûz a zaouarn roué ann Assiried ?\n19. Péléac’h éma doué Emat hag Arfad ? Péléac’h éma doué Séfarvaim ? Hag hî hô deûz dieûbet Samari eûz va dourn ?\n20. Piou é-touez ann holl zouéed eûz ar brôiou-zé en deûz dieûbet hé zouar eûz va dourn, ma tieûbô ann Aotrou Jéruzalem eûz va dourn ?\n21. Hag hî a davaz, ha na respoun̄taz gér out-han̄. Râg ar roué en dôa gourc’hémennet d’ézhô, ô lavarout : Na respoun̄tit két d’ézhan̄.\n22. Neûzé Éliasim, mâb Helsias, péhini a oa mestr ann tî, ha Sobna ar skrivañer, ha Joahé, mâb Asaf ann dieller, a zistrôaz étrézég Ézéc’hias hag hô diḻad rôget, hag hî a rôaz da anaout d’ar roué gériou Rabsasez.\nÉal ann Aotrou a zispenn armé Sennachérib.\n1. Pa glevaz ar roué Ézéc’hias kémen̄t-se, é rogaz hé ziḻad, é lékéaz eur sac’h war hé drô, hag éz éaz é tî ann Aotrou.\n2. Hag hén̄ a gasaz Éliasim, péhini a oa mestr ann tî, ha Sobna ar skrivañer, hag ar ré gôsa eûz ar véleien, gôlôet a zéier, étrezég Isaias ar profed, mâb Amos.\n3. Hag hî a lavaraz d’ézhan̄ : Ével-henn é lavar Ézéchias : Eunn deiz a en̄krez, a damall, a zrouk-prézek eo hé-man̄ ; râg ar vugalé a zô daré da véza ganet, ha n’eûz két a ners a-walc’h évit gwilioudi.\n4. Ann Aotrou da Zoué en dévézô klévet héb arvar gériou Rabsasez, péhini a zô bét kaset gan̄t roué ann Assiried hé vestr, évid drouk-prézégi oud ann Doué béo, hag évid hé gunuc’ha gan̄t lavariou en deûz klévet ann Aotrou, da Zoué : gorré éta da béden évid ar ré a choum a zilerc’h.\n5. Ha servicherien ar roué Ézéc’hias a iéaz étrézég Isaias.\n6. Hag Isaias a lavaraz d’ézhô : Ann dra-man̄ a léverrot d’hô mestr : Ével-henn é lavar ann Aotrou : N’hô pézet két a aoun râg ar gériou hoc’h eûz klévet, gan̄t péré servicherien roué ann Assiried hô deûz va heskinet.\n7. Chétu mé a gasô war-n-ézhan̄ eur c’houéz, hag hén̄ a glevô eur c’hélou, hag a zistrôi d’hé vrô ; ha mé hé lakai da vervel gan̄d ar c’hlézé enn hé vrô.\n8. Rabsasez éta a zistrôaz war hé c’hîz, hag a iéaz da gavout roué ann Assiried péhini a stourmé out Lobna ;\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/34&oldid=156675 »\nKemmoù diwezhañ degaset d'ar bajenn-mañ d'an 14 Meu 2020, da 19:45.


Pajenn:Le Gonidec - Bibl Santel pe Levr ar Skritur Sakr, eil levr.djvu/24 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/24\n6. Hag Aotrou ann arméou a aozô d’ann holl boblou war ar ménez-zé, eur banvez lard, eur banvez gwîn, a gîk leûn a zûn hag a vel, a wîn c’houék ha dilec’hid.\n7. Hag hén̄ a dorrô war ar ménez-zé ar chaden a éréé ann holl boblou, hag al lien a oa bét steûet enn-drô d’ann holl vrôadou.\n8. Loun̄ka a rai ar marô da-vikenn : hag ann Aotrou roué a zec’hô ann daérou enn daoulagad holl, hag hén̄ a lamô diwar c’horré ann douar dismégan̄s hé bobl ; râg ann Aotrou eo en deûz hé lavaret.\n9. Hag hé bobl a lavaro enn deiz-zé : Chétu hen-nez eo hon Doué ; hé c’hortozet hon eûz, hag é tieûbô ac’hanomp. Hén̄ eo ann Aotrou ; hé c’hortozet hon eûz ; tridet hon eûz, hag omb en em laouénéet enn hé zilvidigez.\n10. Râk dourn ann Aotrou a arzaoô war ar ménez-zé ; ha Moab a vézô brévet dindan-han̄, ével ma eo brévet ar c’hôlô dindân ar c’harr.\n11. Hag hén̄ a astennô hé zaouarn dindan-han̄ ével ma astenn ann neûn̄ier hé zaouarn évit neûn̄i ; hag ann Aotrou a vuélô hé valc’hder, oc’h hé vrévi étré hé zaouarn.\n12. Hag hén̄ a zispennô da vuriou uc’hel, hag hô diskarô, hag hô zaolô d’ann douar ével poultr.\nKanaouen diwar-benn dieûb pobl Juda.\n1. Enn deiz-zé é vézô kanet ar ganaouen-man̄ é douar Juda : Sion eo hor géar gré ; ar salver a vézô ar vûr hag ar gen̄t-vûr anézhi.\n2. Digorit ann ôriou, maz ai ébarz eur vrôad reiz, hag a vîr ar wirionez.\n3. Ar fazi kôz a zô éat ébiou ; ar péoc’h a viri, ar péoc’h, ô véza ma hon eûz lékéat hor géd enn-od.\n4. Lékéat hoc’h eûz hô kéd enn Aotrou da-vikenn, enn Aotrou Doué kré bépréd.\n5. Râg hen̄ a drec’hô ar ré a choum el léach uc’hel ; ar géar valc’h a vuélai ; hé vuélaad a rai bétég ann douar, hé lakaad a rai da stléja bétég er poultr.\n6. Ann troad a vac’hô anézhi, treid ar paour, kamméjou ann davan̄teien.\n7. Raven̄t ann dén reiz a zô éeun, hen̄d ann dén reiz hé lakai da valéa râg-éeun.\n8. Da c’hortozet hon eûz, Aotrou, é raven̄t da varnédigézou ; da hanô ha da én̄vor eo c’hoan̄t ann éné.\n9. Va éné en deuz da c’hoan̄téet a-zoug ann nôz ; diouc’h ar min̄tin é klaskinn ac’hanod a greiz va spéred ha va c’haloun. P’az pézô gréat da varnédigézou war ann douar, ar ré a choum er béd a zeskô ar reizded.\n10. Hor bézet truez oud ann dén fallagr, ha na zeskô két ar reizded ; traou fallagr en deûz gréat é douar ar zén̄t, ha na wélô két gloar ann Aotrou.\n11. Aotrou, sâv da zourn, ha mîr out-hô na wélin̄t ; ra wélô ar boblou hérézuz, ha r’hô dévézô méz ; ra vézô lounket da énébourien gan̄d ann tân.\n12. Aotrou, té a rôi d’é-omp ar péoc’h ; rak té eo éc’h eûz gréat hon holl ôberiou enn-omp.\n13. Aotrou hon Doué, mistri hô deûz hor perc’hennet hép-z-oud ; gra n’hor bézo mui a goun néméd eûz da hanô.\n14. Grâ na asbévô két ar ré varô, ha na assavô két al lan̄gouineien ; râk évit-sé eo éc’h eûz hô emwélet, éc’h eûz hô brévet, éc’h eûz kollet ann én̄vor anézhô.\n15. Gwarézet éc’h eûz ar vrôad-zé, Aotrou, gwarézet éc’h eûz ar vrôad-zé ; ha n’oud két bét énoret ? Hé astennet éc’h eûz bété penn ar béd.\n16. Aotrou, enn hô an̄ken é en̄klaskin̄t ac’hanod, gan̄d da gélen hô likii da zistrei ouz-id.\n17. Ével eur c’hrég péhini é deûz en̄géhen̄tet, ha pa eo daré da c’houilioudi, a c’harm-kaer gan̄d hé gwen̄tlou ; ével-sé omp deuet dira-z-oud, Aotrou.\n18. En̄géhen̄tet hon eûz, hag ével é poan-vugalé omb bét, hag hon eûz ganet avel. N’hon eûz két gréat a zilvidigez war ann douar ; ha dré-zé né\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/24&oldid=156552 »\nKemmoù diwezhañ degaset d'ar bajenn-mañ d'an 10 Meu 2020, da 18:03.


Pajenn:Ar Floc'h - Deuz ar garantez d'ar maro - Ar Bobl, 1909.djvu/18 - Wikimammenn\nPajenn:Ar Floc'h - Deuz ar garantez d'ar maro - Ar Bobl, 1909.djvu/18\nRomant gazeten AR BOBL 18\n— Ne ket arc’hant a glaskan evit va merc’h, mes eur galon evit he c’haret evel ma tleo beza karet, rag hi e deuz lavaret d’in dija meur wech ne garie nemed oc’h.\nRakse ta roit d’in ho ker, hag em bezo evit mab-kaër eun den paour, mes eur galon aour. »\n— « Beteg brema n’em oa gwech abed sonjet e vije bet ho merc’hik eun deiz va fried, great em euz en he andret va dever ha netra nemed va dever.\nHe c’haret em euz a-dra-zur, mes va c’harantez a ioa kuzet evithi, rak biskoaz n’eo bet falvezet d’in anzao outhi e oa devet va c’halon gant tan ar garantez evithi.\nVa buez em bije roët evit savetei anezhi en danjer, zoken er moment ma na ouien ket o oa ho merc’h.\nPe gwir oc’h kontant da roi d’in ar galonik-ze da garet, e kemerin anezhi diganeoc’h, en eur doui d’oc’h he c’haret da viken.\nXVII. — An eureud esltamm\nEiz devez goude o oa ar brud dre ar barrez, o lavaret e oa Gwennola o vont da zimezi gant jardiner ar maner.\nPeb hini a lavare he glapat, mes kalz a dud a zonje fall deuz an dimezi-ze, a c’hoarze goap da Wennola a gemere eur c’houër evit pried, pa c’helle kaout an dibab deuz ar noblansou tro-war-dro, pe eun den pinvidik bennag er c’honverz, pe eun offiser brudet bennag…\nGoulskoude Herve Koëtmeur a glevaz trum ar c’helou, ha kerkent e kemeraz penn an hent evit dont da Boullaouën.\nDeuz a Gemper beteg Karaëz, e reaz an hent en eur wetur paët ganthan.\nEno e kemeraz dillad kouer, e troc’haz he varo, o kemeraz eur baldol hag eur tranch, ha gantho da vaner an Tymeur.\nGwisket evel eun den o klask labour, e za da skoi war dor ar maner, war dro unnek heur deuz ar mintin.\nAn aotrou a resevaz anezhan, hag e lavaraz :\n« Labour a gavfoc’h epad eiz devez, rak tammou traou em bezo da gempen araok eured va merc’h, a zigouez dimeurz kenta, da lavaret eo varc’hoaz penn-zizun.\nHerve neuze, war gourc’hemen an aotrou, a ieaz er jardinn da gempenn an aleziou, da denna ar iot deuz a douez ar mein hag ar grouann.\nEkreiz he labour awechou, e wele o pourmen kazel oc’h kazel, ar jardiner gant he zimezell gaër Gwennola.\nAn tan en he zaoulagad, ar gounnar en he galon, e sonje e tostee deiz ar venjans. Sonjal a ree lampat war ar plac’hik-ze en dovoa kement karet, sonjal a ree sailla war an enebour-ze en devoa hen trahisset bloaz a oa, mes delc’her a reaz ganthan ar gounar en he greiz.\nEun devez, d’ar zadorn da c’huec’h heur deuz an abardaëz, an itron a deuaz er jardinn da bourmen gant he daou vugel, Henri ha Germaine. Chom a reaz eur pennadik da gomz gant an devejour.\n— « Ar re-ma neuze eo an daou vugelik-ma a zo breur ha c’hoar d’an dimezell ho merc’h a zo he eured dimeurz ? »\n« N’int ket a lavaraz an itron.\nAn daou-ma a zo d’in, hag eben n’eo nemed va lezverc’h, merc’h da wreg kenta va goaz.\nDiez e kavan gwelet an dimezi-ze, rak ganthan e zai kalz deuz an danvez. »\n— « A dra-zur e klevfec’h kaout diez, itron, ha mar kirit…\n— « Mar karan petra ? »\n— « Ah itron ! diez e kavan lavaret d’eoc’h, gant aoun na deufec’h… d’am gwerza. »\n— « D’ho kwerza !… biken !… Ha ma zo eur voien bennag evit harz deuz an dimezi-ze, a galon-vad e roin an dourn.\n— N’euz den abed dre aze a dost ?\n— Den abed na wel ac’hanomp, kaozeit, aotrou, ha bezit dinec’h ! »\n— Me itron, eo Herve Koëtmeur, va anaout a rit breman, me em euz c’hoant da laza an trubard-ze, ha fellout a ra d’in kaout etre va daouarn buez ar plac’h iaouank-ze e deuz great fae war va c’harantez. »\n— Penaoz o teufec’h abenn euz ho taol heb na ouezo den.\n— « Eo ! dont brao, itron, hag ar vuredad poëzon a zo ganen aman em godell, a deui abenn anezho. »\n— « Penaoz ha pe heur e rofec’h d’ezho ar poezon-ze ? »\n— « Da zeiz ho eured, pa vezint eat d’an iliz, me a zavo er gambr el leac’h ma tleint kousket pa deui an noz.\nC’houi roio d’in diou weren vraz, a lakin war an daol e kichen ar gwele. Eno ive e lakin eun evach delisius, hag en he douez ar poëzoun.\nPa en em gavo an daou bried iaouank en ho c’hambr, seac’h ho c’horzaillen, ec’h evint pep a vanne deuz an evach-ze, ha prestik goude e kouskint evit ato, mes n’o devezo ket bet an eurvad d’en em garet, d’en em vriata.\nHa me a vezo laouen va spered, o sonjal ne vezo ket bet goënvet ar rozen gaër-ze gant eun trubard a lakeaz an disparti etre hou diou galon. »\n— « Кarout a rafen, aotrou Hervé, e teufec’h a benn deuz ho taol, mes aoun em euz, danjerus eo ! »\n— « Aoun abed, itron ! ar rozen-ze a rankan da droc’ha ekreiz he gened, hag he zroc’ha rin, kousto pe gousto…\nAn amzer a dremene ato, ha d’ar lun goude lein, an aotrou a roaz e gount d’ar chemino a ioa en e zervich eiz devez a oa.\nAdtapet diwar « https://br.wikisource.org/w/index.php?title=Pajenn:Ar_Floc%27h_-_Deuz_ar_garantez_d%27ar_maro_-_Ar_Bobl,_1909.djvu/18&oldid=159100 »\nKemmoù diwezhañ degaset d'ar bajenn-mañ d'an 14 Ebr 2020, da 17:33.


« Le grand bal » : dañsal dizehan e-pad 7 devezh hag 8 nozvezh – Dispak\nPublished on 20/11/2018 24/08/2020 by Ar Skipailh\nSplujañ a reer e-kreiz an dañs gant ar film Le Grand Bal sevenet gant Laetitia Carton, nevez deuet er maez. Mont a ra an dud da farsal ha da gaozeal gant dañserien ur gouel aozet bep bloaz e-kreiz an hañv. Desachet eo an holl du-hont, e departamant an Allier, a vloaz da vloaz evit santout adarre nerzh hud an dañs gwriziennet en o c’halon. Prederiañ a ra ar film war an darempredoù denel, an ingalded etre ar merc’hed hag ar baotred, hor bed a-vremañ ha braventez an dañsoù.\nLaetitia Carton a zo an tostañ posupl eus dañserien Le Grand Bal\n« Pegeit amzer hon eus kousket ? » a c’houlenn o vousc’hoarzhin ur paotr yaouank d’e vignonez. « 12 eurvezh dindan 4 devezh da’m soñj, n’eo ket fall ! » Gourvezet int dirak kamera Laetitia Carton, prest da stagañ en-dro gant an dañs. War skouer an daou zen yaouank-mañ e vez bep ploaz, er festival Le Grand Bal d’Europe, miliadoù a dud o vont e-biou d’ar skuizhder hag o tañsal, mazurka, scottish, quadrille, kost’ ar c’hoad, dañsoù bro Italia, pe re ar Reter-tostañ. Ne vern ket kaer eus pelec’h e teu an dañs gant ma vez dañset. Ne vern ket kaer eus pelec’h e teu an 2000 a dud a gemer perzh er festival gant ma’z int laouen da lezel ar sonerezh da heñchañ o zreid.\nDañsal dreist pep tra\nLe Grand Bal a zo ur gouel aozet bep bloaz e fin miz Gouere e Gennetines e departamant an Allier. E-kreiz ar c’hoadeier e vever ouzh lusk an tonioù hag ar sonioù un huñvre brav ha didrabas. Dañsal e-pad seizh devezh hag eizh nozvezh ? Ya ‘vat. Ur veaj a brederouriezh e seblant bezañ ivez Le Grand Bal ha war lec’hienn internet ar gouel eo skrivet fraezh « gwelloc’h kemer perzh e-pad tout ar gouel evit kompren mat tro spered ar festival ».\nLaetitia Carton a zispleg deomp en he film penaos he deus-hi dizoloet dañsoù poblek bro he mamm-gozh pa oa yaouankoc’h ha penaos he deus santet don enni he c’halon o tridal o vont war al leurennoù-dañs. Lusket eo a c’hiz-se ar film, ur wech an amzer, gant he mouezh flour. Leuskel a ra an dud da vevañ dreist-holl, hag hi o pesketa o c’homzoù, o santimantoù. A-wechoù zoken, e vezer lakaet diaes pa film a-dost dremmoù an dud o tañsal daou-ha-daou. Tal-ouzh-tal, an dornioù skoulmet asambles, ar blev mesket. A-wechoù hon eus c’hoant ivez da c’hourc’hemenniñ ar sonerien ha da zañsal asambles gant an tudennoù. A-wechoù c’hoazh e vezomp-ni, gourvezet er sal sinema gant ar c’hoant da vont buan da gemer perzh en ur fest-noz.\n« Tak tak tik tak tak », strakadennoù dous war al leurenn-dañs. Echu eo an ton ha padal e kendalc’h an dañserien da hejañ o zreid. Pep hini zo sanket don ennañ hag enni lusk ar sonerezh hag emañ pep hini o kenderc’hel eus e du, met asambles war un dro, da zañsal. Unan eus bravañ skeudenn ar film eo. Pep dañser ha dañserez fest-noz a oar mat pegen burzhudus eo ar frapadoù e-giz-se. Mut ar sonerezh ha strobinellet ar merc’hed hag ar baotred gant an dañs. Ha filmet brav he deus Laetitia Carton evit enrollañ o braventez.\nUn heklev e Breizh\nEstreget mont da heul an dañserien hag an dañserezed a vez graet er film-se. Frapadoù komz a zo ivez. Da skouer, ur vaouez o tisplegañ pegen plijet eo bet pa n’eus bet ur paotr goulennet diganti ha c’hoant he doa heñchañ an dañs, ur plac’h yaouank o embann pegen diaes eo a-wechoù chom hep bezañ flastret gant e gendañser, ur paotr yaouank oc’h embann eo bet ret dezhañ gortoz 3-4 bloaz evit dreistbevañ an dañs, merc’hed o prederiañ war barzhoniezh an dañsoù gant tud dianav, diaezamantoù en em silañ en ur strollad, an diforc’hioù live dañs pe rummadoù oad…\nAr goulennoù pennañ a vez savet er film-se o deus un heklev e Breizh a-dra-sur. Perak e kendalc’homp da vont d’ar festoù-noz ? Peseurt plijadur hon eus o selaou ouzh ar sonerezh poblek, pe hengounel ? Perak emañ tomm hor c’halon ouzh dañsoù hon hendadoù ? N’eus ken nemet gwelet ur roched Kann al Loar e-mesk an dañserien, pe klevet ur strollad tud o lavaret « yec’hed mat », pe c’hoazh kregiñ da ganañ er sinema o welet Madeline ha Madeleine o cheñch tu e c’hellomp, ni Bretoned, bezañ fromet mat gant ar film.\n“Je me souviens du pays de Bretagne\nEt des chants et des danses\nEt des transes\nFusaient dans les campagnes”\nXavier Grall – Solo – Ti-embann Dialogues 2018\nDibab botoù-dañs mat a vo graet ganeoc’h ivez ?\nMont pelloc’h ganti / Poent bras eo ober plas d’ar merc’hed er gouelioù breizhek\nGlad, Memor, Sevenadur, SinemaBreizh, Brezhoneg, Dañs, Fest-noz, Gennetines, Laetitia Carton, le grand bal d'europe\nPrevious Previous post: Sindikadoù broadelour skol-veur Korsika\nNext Next post: Ur gartenn graet evit anavezout Roazhon dreist d’ar bevennoù


Samedi 20 octobre 2018 à 11:38 -\nE Penn ar Bed ha tro-war-dro 'vez gounezet had avaloù-douar. Ar braz deus ar plant-se na chom ket er vro, kaset e vez d'ar Reter Kreiz ha da Afrika. Deomp da heul Bernard Le Bot ha Constant Oger.\nPrest eo ar vag da vont d'an Aljeri © Radio France - Katell Uguen\nAvaloù-douar a rumm-da-rumm\nEn Irvillag, war harzoù Menez Are, 'barzh ur mell grignolaj e kaver had patatez a vil-vern. 'barzh stal ar familh Le Bot e c'hounezer had avaloù-dour ha chalotez hag ar re-mañ a vez gwerzhet d'an estren-vro, dreist-holl da Afrika ha d'ar Reter Kreiz. Dibaoe pevar remziad e krouont seurtadoù avaloù-douar evit dont a-benn d'ar pep wellañ. Gant Elorn Plants eo ganet neuze ar batatezenn Elodie, Azilis pe c'hoazh Synergy.\nBerzh a ra an avaloù-douar e hanter-noz Afrika © Maxppp - Patrick Guigueno\nUn dregont atant bennak a c'hounez had avaloù-douar evit ar stal. En Irvillag e vez gobariet al legumaj, netaet ha pakataet war baletennoù. Lod a chom berniet 'barzh melloù salioù yenaet, da c'hortoz mont da bell vro.\nEn Irvillag e prienter ar baletennoù avaloù-douar, prest da vezañ karget e-bourzh ar bagoù © Radio France - Katell Uguen\nLeuniañ ar vag\nEvit an deizioù emeur o kargañ ur mell bag hag a zaio dizale betek Aljeria, karget he stradoù a batatez. Ur wech 'n em gavet du-se e vint dasparzhet en atantoù, hadet 'vint ha gounezet 'vo an avaloù-douar 'benn gwerzhañ anezho war blas.\n3000 tonenn a had avaloù-douar a vez kaset en-dro-mañ - Constant Oger, kenurzhier e ti Elorn Plant\nPeder faletenn a vez karget 'barzh ar vag bep tro © Radio France - Katell Uguen\nSelaouit ar pennad-kaoz gant Constant Oger :\nPlantet e vo ar patatez gentañ a-benn ur miz\nE porzh Brest e chom an avaloù-douar, amzer dezho bezañ karget e bourzh ar vag © Radio France - Katell Uguen\nWar bep sac'had patatez e vez skrivet an holl ditouroù, da c'houzout pelec'h int bet gounezet ha gant piv, e-giz-se e vez heuliet penn-da-benn ar plant avaloù-douar - Constant Oger, kenurzhier e ti Elorn Plant\nSeurtadoù avaloù-douar ispisial\nGant an hengoun, ar sevenadur, an hin e cheñch boazioù ha c'hoantoù an dud dre ar bed. Er Reter Kreiz hag en Afrika eo tik ar boblañs gant Synergy, ur batatezenn ijinet e Penn ar Bed a-ratozh-kaer evit ar broioù ma vez gwerzhet.\nE strad al lestr e karger tri live a had patatez © Maxppp - Katell Uguen\nAn had avaloù-douar-se a vo plantet dizale, a-raok fin miz Du en Ajeria - Bernard Le Bot, e-penn an embregerezh\nWar-zu ar bio\nDiorren a fell d'ar familh Le Bot ober ingal. Krog int da dreiñ an douar war-zu ar bio. Chalotez hag avaloù-douar gounezet en ur mod naturel a gaver bremañ, gwerzhet dreist-holl evit marc'had Frañs.\nTri mil tonenn a had avaloù-douar a vez kaset da Aljeria 'barzh ar vag-se\nCulture - LoisirsE BREZHONEG | Tro Dro Dit, ur chadenn video e bro Kemperle\nCulture - LoisirsPlasoù a chom evit ar c'hampoù vakañsoù


Deian ha Loli - hag ar Verrloer Gollet\nDeian ha Loli - Hag ar peskig-aour\nDeian ha Loli - Hag ar wastell Nedeleg\nDeian ha Loli - Ha pok an touseg\nDeian ha Loli - Hag al laer mouezhioù\nDeian ha Loli - Hag ar bokedoù teodek\nDeian ha Loli - Ha tren bihan tad-kozh\nDeian ha Loli - Hag ar barbaou\nDeian ha Loli - Hag ar Roue Bihan\nDeian ha Loli - Hag ar pod-espern lontek\nEnlinenn betek 14/06/2021\nKollet ur verrloer gant Loli, hag he breur Deian war an dro dre forzh en em chikanañ. Eüruzamant e vo sikouret Loli da adkavout he breur gant "Hipi hir e loeroù".\nBreur ha c’hoar gevell eo Deian ha Loli, c’hwiled anezho, gant galloudoù hud kuzh a zegas birvilh en o buhez. Hag an daou-se n’int ket fur avat ! Ha jeu kenetrezo alies, peadra da lakaat o zud da sodiñ. A-wechoù e vezont enebourien daonet ha gwechoù-all e vezont mignoned vras. Evel an holl vugale a lavarit ? Ya, met… Ur sekred o deus Deian ha Loli, ha den na oar !\nA-drugarez d’o galloudoù hud int gouest da vihanaat evit dont da vezañ bugale vunut. Asambles, pa zistagont ar formulenn « skripidigev », e c’hellont sonnañ o zud araok mont da vevañ troioù-kaer a-vil-vern. Ha, pa reont, eo ur bed digor a c’hortoz anezho, e-lec’h n’eus tra dibosupl ebet. Tro-dro dezho e c’hell al loened, ar gwez ha kement tra zo, komz outo. Ha setu avañturioù e pep lec’h ! En ti, er-maez, en ur c’hastell Lego, war al loar, en ur fuzenn gartoñs pe un tren bihan. Ha dont a ra ar mojennoù da wir...


Die Gedanken sind frei (Ar soñjoù a zo dizalc'h), zo ur ganaouenn alamanek eus an XVIIIvet kantved ha n'ouzer ket gant piv eo bet savet.\nAdalek 1780 e voe skignet dre vrudfollennoù, a-raok ma voe moulet an ton hag ar pozioù anezhi en antologiezh Lieder der Brienzer Mädchen ("Kanaouennoù merc'hed Brienz"), embannet e Bern, e Suis, etre 1810 ha 1820.\nAus Neukirch bei Schönau, Eus Neukirch da Schönau , eo an doare anavezetañ, dianav ivez an oberour anezhañ, embannet gant Hoffmann von Fallersleben en e zastumad Schlesische Volkslieder mit Melodien ("Kanaouennoù folklorel Silezia gant an tonioù") er bloaz 1842.\nKanet eo bet gant Pete Seeger, Leonard Cohen ha Freddy Quinn.\n1.1 An doareoù istorel\nPevar foz hepken a oa war follennoù-nij 1780 ; unan nevez a voe ouzhpennet diwezhatoc'h.\nHiriv e kemm an urzh anezho, hervez ar ganerien. Unan eus an doareoù, Lied des Verfolgten im Thurm. Nach Schweizerliedern ("Kan an den heskinet en tour. Hervez kanaouennoù suis"), zo un diviz etre ur prizoniad hag e zousig ; emañ e trede levrenn dastumad Achim von Arnim ha Clemens Brentano, Des Knaben Wunderhorn ("Korn marzhus ar baotredigoù"), bet embannet war-dro 1805.\nE 1898 e voe kempennet an ton gant Gustav Mahler evit seniñ ha kanañ Des Knaben Wunderhorn.\nAn doareoù istorel[kemmañ | kemmañ ar vammenn]\nDoare a vremañ\nDoare a-raok 1865\nUr ganaouenn enebiñ eo bet buan Die Gedanken sind frei abaoe amzer Klemens Wenzel von Metternich (1773-1859), ha dreist-holl e-touez izili ar Burschenschaften, ar c'hevredigezhioù studierien alaman. Berzet e voe ar ganaouenn goude dispac'h 1848 en Alamagn.\nE 1935 e voe gourc'hemennet gant gwarded kamp-bac'h Lichtenburg ouzh ar brizonidi bolitikel aozañ un abadenn da lidañ 46vet deiz-ha-bloaz Adolf Hitler ; an alvokad yuzev Hans Litten a zistagas komzoù ar ganaouenn Die Gedanken sind frei.\nE 1942 e veze sonet gant fleüt Sophie Scholl, plac'h yaouank ar Rozenn Wenn, dirak mogerioù toull-bac'h kêr Ulm ma oa bet lakaet he zad Robert goude m'en devoa lavaret e oa Adolf Hitler "skourjez Doue".\nKanet en alamaneg\nGant Judith von Hillel\nGant Freddy Quinn\nGant Heike Makatsch\nGant Die Fische Chör'\nGant Hannes Wader\nKanet e saozneg gant Pete Seeger\nKanet en alamaneg ha saozneg\nKanet en alamaneg ha galleg ha yezhoù all, en ur sonadeg "Je suis Charlie" e Strasbourg e miz C'hwevrer 2015\nAdtapet diwar « https://br.wikipedia.org/w/index.php?title=Die_Gedanken_sind_frei&oldid=1655381 »\nKemmoù diwezhañ degaset d'ar bajenn-mañ d'an 5 Eos 2015, da 15:31.


Lyonesse (pe Lyoness, pe Lyonnesse) eo an anv saoznek ha gallek a roer d'ar rouantelezh vrezhon mojennel a vez lec'hiet er maez d'an Inizi Sillan e mervent Kernev-Veur.\nMeneget e vez anv Lyonesse alies gant hini Avalon, un douar mojennel all, ha gant an anv Trevelyan, anv un tiegezh a Gernev-veur, rak hervez ur vojenn lec'hel " pa voe beuzet Lyonesse dindan ar mor ne voe nemet un den anvet Trevelyan a deuas a-benn da dec'hout war e varc'h gwenn". War skoed an tiegezh emañ ar marc'h-gwenn o sevel eus ar mor.\nE fin ar marevezh roman e c'holoe an inizi un dachenn vrasoc'h eget hiziv hag un isrouantelezh eus Dumnonia a voe savet enno. Hogozik netra ne anavezer diwar-benn hec'h istor ha damvojennel eo ar rouaned a zo deuet o anv betek ennomp. Gwirheñvel eo e voe adstaget ouzh Dumnonia, marteze pa voe beuzet an darn vrasañ eus he ziriad gant ar mor.\nHervez ar vojenn e voe argased soudarded Arzhur gant tud Mordred betek Lyonesse goude emgann Camlann, met tra ma voe barrek tud Arzhur da dec'hout kuit e varvas re Mordred pa voe beuzet ar vro.\nTostaat a c'haller an anv Lyonesse eus ar ger latin legiones, hag eus Bro-Leon. Tennañ a ra mojenn beuzidigezh Lyonesse da hini Ker Is.\nRoll rouaned (mojennel) Lyonesse[kemmañ | kemmañ ar vammenn]\nFfelig (war-dro 445)\nMeliodas ap Ffelig (war-dro 475)\nTristram Fawr (war-dro 510)\nTristram Fychan (war-dro 537)\nAdtapet diwar « https://br.wikipedia.org/w/index.php?title=Lyonesse&oldid=1908305 »\nKemmoù diwezhañ degaset d'ar bajenn-mañ d'an 4 Eos 2021, da 14:35.


Ar gumuniezh dre-vras - Brezhoneg - Pontivy communauté\nVous êtes dans : Accueil\t> Brezhoneg > Ar gumuniezh dre-vras\nIstor kumunioù hag o deus divizet em dolpiñ evit talvoudekaat asambl ur c’hornad-bro hag ur glad boutin eo istor Pondi Kumuniezh da gentañ penn.\nKrouet e oa bet Pondi Kumuniezh e 2000, goude ma oa bet tostaet ha teuzet kumunioù zo, ha kenderc’hel a raer da skriviñ an istor...\n1965 : krouet e voe ar Sindikad etrekumunel evit astenn ekonomikel Pondi hag he zolead, diàr atiz kumunioù Pondi hag ar Sorn. Ar pal e oa krouiñ ha korvoiñ an tachad greanterezh a-ramp àr an div gumun (tachenn labourerezh ar Blavezh bremañ).\n1968 : doc’h an tu arall e oa bet krouet ar Sindikad etrekumunel evit aveadur glann su lenn Gwerledan. Nav kumun a oa a-barzh : Klegereg, Kergrist, Malgeneg, Neulieg, Sant-Inan, Berc’hed, Seglian, Silieg ha Pondi.\n1970 : krouet e voe ar Sindikad etrekumunel evit aveadur touristel kanton Pondi pa oa bet anat ec’h ae da fall kalz monumantoù relijiel er c’hanton. Tolpiñ a rae 9 kumun anezhañ : Gweltaz, Gwern, Kerforn, ar Sorn, Noal-Pondi, Pondi, Sant-Jelan, Sant-Goneri ha Sant-Turiav.\n1986/1987 : bodet e oa bet an daou aozadur (ar Sindikad etrekumunel evit aveadur glann su lenn Gwerledan hag ar Sindikad etrekumunel evit aveadur touristel kanton Pondi) ha donet a rajont da vout Bro-degemer touristel ar Roc’haned.\n1990 : un anv nevez a roas an dilennidi d’ar Sindikad etrekumunel evit astenn ekonomikel Pondi hag he zolead : Liestueg 15.\n2000 : da-heul al lezenn anvet « Chevènement » e 1999, Liestueg 15 ha Bro-degemer touristel ar Roc’haned em dolpas hag a grouas asambl Kumuniezh-kumunioù bro Pondi.\nMiz Genver 2005 : donet a reas ar strollegezh da vout Pondi Kumuniezh. Hiziv an deiz ha muioc’h evit biskoazh, pa vez kevezerezh etre ar c’hornadoù-bro, emañ an dilennidi e soñj krouiñ ur gumuniezh tolpad-kêrioù evit taliñ gwell ouzh an amzer da zonet.\nBout zo 26 kumun e-barzh Pondi Kumuniezh bremañ ha tost da 49 400 annezad. E-barzh he c’hêr greiz, Pondi, ec’h eus ouzhpenn 15 000 anezhe.


Accueil / À la Une / Kadarnaet eo kresk ar mizoù enskrivañ evit an estrañjourien er skolioù-meur gall\nMaxime TOUZE 5 juillet 2020\nReuz a oa dibaoe miz Du 2018 pa oa bet divizet gant ar gouarnamant kreskiñ mizoù enskrivañ ar studierien estren a-vaez Unvaniezh Europa. Diouzhtu e voe bet sindikadoù studierien o klemm a-enep an dra-se, met kelennerien ivez hag a-wechoù renerien skolioù-meur zoken. E miz Here paseet e voe kadarnaet koulskoude gant Kuzul ar Vonreizh ar fed e vez digoust an Deskadurezh uhel publik. Met ar C’huzul-Stad en doa kadarnaet d’ar Merc’her 1añ a viz Gouere ar c’hresk-se.\nHiziviken e vo un diforc’h bras etre ar studierien eus Kumuniezh Europa hag ar re eus an diavaez evit paeañ o mizoù. Etre 2 770 € evit un aotreegezh ha 3 770 € evit ur mestroniezh e vo bremañ evit ar re eus an diavaez pa goust etre 170 ha 243 € evit an Europeaned.\nNe oa bet nemet c’hwec’h skol-veur o doa divizet lakaet e plas ar mizoù-se en distro-skol diwezhañ. Ne fell ket d’an darn vrasañ lakaat da dalvezout ar mizoù gant an aon koll studierien. Met sañset e ranko an holl o lakaat da dalvezout adalek miz Gwengolo.\nEvit ar sindikadoù studierien ez eus div gudenn vras a-ziwar diviz ar gouarnamant. Da gentañ e vo graet un diforc’h ma n’eo ket un disparti etre ar studierien hag e vo diaesoc’h c’hoazh evit an estrañjourien da baeañ o mizoù ha da studiañ en ur mod aketus. Unan eus arguzennoù ar gouarnamant a oa e vez roet yalc’hadoù d’ar studierien evit kempouezañ ar c’hresk, met e gwirionez n’eus nemet 27 % eus ar studierien o deus ar gwir da chom hep paeañ ul lodenn pe ar mizoù penn-da-benn. Hag an eil kudenn eo e c’hallfe bezañ ledanaet ar sistem-se d’an holl studierien, eus Frañs pe eus an estrenvro. Evit justifiañ ar c’hresk-se en deus lâret ar C’huzul-Stad e vefe reizh ma vefe paeet ur sammad dister gant ar studierien diouzh koust gwir ar studioù a vez graet ganto. An dalc’h eo ne vez ket termenet resis ar pezh a dalvez “dister”. Mélanie Luce eus Unef : “Sklaer eo an ali roet gant ar C’huzul-Stad, ur sammad dister a ranko bezañ paeet gant an holl studierien. Soñjal a ra deomp e rankfe paeañ ar Frañsizien betek 4 000 € ar bloaz evit heuliañ studioù er skolioù-meur. Gant-se e vefe lakaet diaes ur yoc’h a studierien. Ma ’mije da baeañ 4 000 € evit ar pezh a ran bremañ e rankjen paouez peogwir n’em bije ket ar peadra.”\nMet peadra da entanañ ar skolioù-meur en distro-skol a zeu ?\nPartager la publication "Kadarnaet eo kresk ar mizoù enskrivañ evit an estrañjourien er skolioù-meur gall"\nétudiants Skolioù-meur studierien unef Universités\t2020-07-05


Tour-tan Penn-Maen - Wikipedia\nLec'hiadur 47°38'51" N - 3°30'33" K\nSavet e 1836-1839\nUhelder 27,6 m\nUhelder diwar live ar mor 63,9 m\nHed-gwel 29 mil mor\nGouloù 4 bann sklêrijenn gwenn,\nTour-tan Penn-Maen a zo un tour-tan e beg kornôg enez Groe. Kroget e voe d’e sevel e 1836 ha lakaet e voe da vont en-dro e 1839.\nTour-tan galloudusañ aodoù departamant ar Mor-Bihan eo hini Penn-Maen ha gwelet e vez e c'houloù betek 29 mil (54 km). Gwarded zo ennañ.\nDa vare an Dispac'h Gall dija e oa bet c’hoant da sevel un tour-tan eno, da heñchañ ar bigi da vont da borzh an Oriant. Labourioù a voe boulc’het e 1794 met kouezhañ a reas ar gurun war ar savadur ha paouezet e voe. E 1829 hag e 1834 adarre e voe goulennet gant ministr ar verdeadurezh ma vije savet un tour-tan.\nUr raktres a voe saveet e 1835 ha kroget e voe gant ar chanter e 1836. Adalek 1839 ez eas an tour-tan en-dro, gant eoul da gentañ ha gant gaz eoul da c’houde. Ouzh troad an tour ez eus un ti gant div gambr ha salioù ar mekanikoù. E 1927 e voe lakaet ouzhpenn ur c’horn-boud, en ur savadur all, tostoc’h d’an tornaod.\nUl lodenn vat eus aod Groe, er c’hreisteiz, zo e dalc’h Mirva an Aodoù. E-touez douaroù Mirva an Aodoù emañ beg kornôg an enezenn, el lec’h m’emañ an tour-tan. Eno e vez gwarezet ar plant hag an evned.\nTour-tan Penn-Maen e lec’hienn an DIRM NAMO (Direction Interrégionale de la Mer Nord Atlantique-Manche Ouest)\nMinistrerezh ar Sevenadur, base Mérimée, Fichenn tour-tan Penn-Maen\nTour-tan Penn-Maen, el lec’hienn phares.du.monde.free.fr\nTour-tan Penn-Maen, el lec’hienn Patrimoine de France\n↑ Conservatoire du littoral - Ile-de-Groix\nAdtapet diwar « https://br.wikipedia.org/w/index.php?title=Tour-tan_Penn-Maen&oldid=1898522 »\nKemmoù diwezhañ degaset d'ar bajenn-mañ d'an 22 Meu 2021, da 14:05.


Ar c’henta Miz Mari/Eured ar Verc’hez ha sant Joseph - Wikimammenn\nAr c’henta Miz Mari/Eured ar Verc’hez ha sant Joseph\nF. Hallégouët, 1868 (p. 34-42)\n◄ Buez Mari en templ Eured ar Verc’hez ha sant Joseph Mari saluded gant an Eal ►\nAR PEMPET DERVEZ\nEured ar Verc’hez ha sant Joseph\nSant Gregor Niss a verc deomp, pa oe ar Verc’hez en e fevarzecvet bloaz, e oe roed d’e c’herent, evit ma vize, ervez ar c’hustum, roed ur pried dezi ; rac en templ n’en em garget ket eus an dimiziou. Nebeud goude, var ali ministret an templ, e oe roed dezi da bried sant Joseph, un den santel eus ar memez bro ganti. Hûg Sant-Victor a lavar e roas ar Verc’hez e assant, o veza ma vouie oa bolontez Doue er c’hemerse, ac o veza ma oa sur, dre anaoudegez sclear on d-oa roed Doue dezi, ne vize ket eat sant Joseph eneb e veu da choum atao Gwerc’hez. Ervez sant Thomas ha sant Augustin, goude o eured, an daou bried a reas a-unan ar memez veu. Merc’h ebed, araog ar Verc’hez Vari, ne d-oa great ar veu-ze da Zoue.\nMari pried da sant Joseph\nBolontez Doue oa, ma kemerse Mari sant Joseph da bried, evit ma vize Mam da Jesus eb rei tro ebed d’an dud da zroug-zonjal anezi ; ac ouzpen-se, evit ma e devize ur pried da ziouall anezi diouz peb droug a berz an dud fallagr, evit e c’honsoli en e foaniou, ac e zicour e peb izom. Setu eno pez stad a ra Doue eus ar re a zo deza, evit traou ar bed-ma zoken. Perac eta n’en em lezit ket da veza cassed ha digassed gant Doue ervez e volontez, evel bugale o fiziout var o zad, eb clem ? Evel Mari, na glaskit nemet bolontez Doue e peb tra.\nPerac ive en deuz Doue kemered sant Joseph dreist ar re all, evit beza pried d’ar Verc’hez, ha tad mager da Jesus ? Perac ? Daoust ac abalamour ma oa eus a lignez ar Roue, oa ? Nan. Perac-ta ? Abalamour ma oa un den Santel. Pegen disevel eo barnedigez Doue diouz barnedigez an dud. An dud a ra fae var ar re baour ha dister, istim ar rencou uhel, ar re vraz ha pinvidig. Doue ne ra stad ebed eus ar seurt bugaleachou-ze ; ne gar, ne istim nemet ar justis ac ar zantelez. Gant piou emaôc’h e scol, pe gant Doue pe gant ar bed ? Gant piou ema ar virionez ? A ! lîzt ar bed da lavaret a garo var an oll draou vean ; carit ac istimit ar pez a zo cared ac istimed gant Doue.\nMari e d-oa muioc’h a furnez ac a zantelez eget sant Joseph, ac evelato e sente outa, e ree e lavarou gand resped, o sonjal oa roed dezi da bried gant Doue, ac e ree e lavarou, evit senti ouz Doue. Eb lezira e deveriou e kever Doue, e oa aketuz en e deveriou en e zi. Ama ar Verc’hez a zesco deoc’h senti ouz ho mistri, piou bennac e veent, en aviz senti ouz Doue e-unan ac ober e lavar. Dizenti ouz ar re o d-euz da velet varnoc’h, a zo dizenti ouz Doue. Piou a gredo dizenti, o velet ar Verc’hez Mam Doue, Rouanez an oll, o senti humbl ôuz ur micherour paour ? Ar Verc’hez a zesco deoc’h c’hoas diouall na lezfec’h ho teveriou e kever Doue evit ober al labourou all evit ar bed-ma. Renkit mad oc’h oll deveriou, evit na vezo ket unan o tirenca un all. An ëunna evit ober ho mad er bed-ma zoken, eo pedi evel ma tleer ober. Claskit da genta ar Baradoz, ac an traou all ho pezo var ar marc’had.\nAr Verc’hez a oe ar genta o voesta da Zoue choum atao gverc’hez. Pegen caër e cavas an Elez ar veu-ze. Pegement a spont a reas d’an Ifern ! Pegement a joa d’an Drindet ! Ac a bet mil a veler, abaoue, o kemeret scuer var ar Verc’hez ! o consacri eveldi o bolontez ac o oll galon da Zoue ! Eurussa eneou, an eneou pur-se ! Er Baradoz e canint da viken ur c’hantic caër ne vezo caned ac entented nemet ganto.\nLavarit d’ar Verc’hez ar joa oc’h euz, eveldi, o velet en dro dezi, er c’hloar, kement all a Verc’hezet ; ha bezit sur, e devezo sulvui a joa ouzoc’h ma tiscuezoc’h ive muioc’h a joa ouz ar vertuz caër a laca an dud evel ouz an Elez. Goulennit ive ali ho confessor, abars ober, en aviz enori ar Verc’hez, veu a chastete, ha pa ne ve nemet evit ur pennadic amzer. Ma ro ali deoc’h, grit veu ; ar veu a gresc ar mirit.\nEleiz a zent ac a zentezet o deuz beved e stad ar briedelez var scuer Mari ha Josep. Darn, pa vise un amzer santel bennac, a en em vire neuze, en esper beza muioc’h cared gant Mam Jesus ac e fried, en aviz caout muioc’h a joa o velet anezo er baradoz, goude beza bet, ur mare bennac, evelic outo var an douar. Darn all o deuz beved eveldo, er briedelez, epad o buez penn-da-benn. — Ar brinsez euruz Franceza, eus ar vro-ma, a zo unan anezo, ha sant Eduard e Bro-Saoz, sant Julian ha santez Basilis, ac eleiz all. Sant Herri a zo ive unan anezo. Ar c’hoant en doa da ober calz a joa d’ar Verc’hez a reas deza beva gant santez Cunegonda evel ma vevas Mari ha Josef. Kement e care Mam Jesus, ma oa e joa pedi dirag e aoteriou. Pa z-ee da Rom, e veze mal ganta mont da Iliz an Itron-Varia-an-Erc’h, ar vrassa eus an tregont iliz, pe var dro, a zo e Rom en enor d’ar Verc’hez ; ac eno ne scuize o pedi, ne vouie peur e teue an noz varneza. Un nosvez m’edo e pedi en iliz venniged-se, e oe estazied, en em gavas, en e spered, evel saved varzu an Ee, ac e velas o tont en iliz Salver ar bed, ac a bep tu deza sant Lorans ha sant Vicent, Rouanez an Ee o heul anezo, ac un niver braz a Verc’hezet iaouanc-flam, un dudi o gvelet ; ac ar Batriarchet, ar Profedet santel, sant Iann er penn araog o ren anezo ; an Ebestel, sant Per ha sant Paol er penn araog ; sant Stefan e penn ar verzerien ; ac ar zent all goude, sant Martin e penn, o renn anezo. Oll e tremensont a-biou da sant Herri, ha mont d’en em diouz renc, da gana, ac e trozont outa, var fin o foz, da rei deza da anaout pegen cared oa er Baradoz, dre ’n abeg ma oa mad ha guirion ouz e bobl ; ac Verc’hez a gassas unan eus an Elez da bocat deza, ar joa outa, o veza ma oa pur ha chast, evel ma oa, gant e bried.\nAdtapet diwar « https://br.wikisource.org/w/index.php?title=Ar_c’henta_Miz_Mari/Eured_ar_Verc’hez_ha_sant_Joseph&oldid=87540 »


Kristof - Wikimammenn\n◄ Ar C’horf heb ene Kristof Ann diaoul o tont da Vrest ►\nTost da Zouarnenez ez oa o choum gwechall eunn intanvez koz ; brema ez euz nousped kant vloaz. Hou-ma, ann intanvez-ma, n’e doa nemet eur map a reat Kristof anezhan. Ar vamm a glaske he barea dioc’h he ziegi, rak Kristof, war zigarez ma lavaret ez oa diot a-vihanik, n’en doa great netra biskoaz euz he gorf, nemet beb enn amzer dastum tammouigou keuneud d’he vamm. Evel-se, en doa paket ar paotr-ma he c’houezek vloaz pe war-dro, hep beza biskoaz torret he gorf gant al labour. Kenta tra a rea bemdez pa zave, a oa redek d’ann aot gant eur vaz penn-kamm en doa ; gant-hi e taole meinigou er mor.\nEunn dervez, ar vamm a lavaraz da Gristof : — Mar kerez mont da glask keuneud d’in hirio, me a raio d’id krampouez gant ar bleud am boa bet deac’h enn aluzenn digant ann dud vad. — Kristof a lavaraz : — N’em euz ket a naoun, va mamm ; ha kuit ac’hano adarre gant he vaz d’ann aot. Tre a ioa ; Kristof a ia da gaout ar mor, diskenn a ra pell enn aot hag en em gaout a ra gant eur poull-mor ; c’hoari a ra eno ha teurel mein enn dour, enn eur c’hoarzin hag o kana peb eil. Eur pennad a ioa ma’z edo evel-se o c’hoari, pa gemer eur meanik gwenn-kann enn eur lavaret : — Sad’ ama eur mean hag a ielo bremaik war gorre ar poull-ze. Teurel a ra anezhan gant he vaz, ker brao ha tra (eur c’hoarier mad oa deuet da veza), ma rikl ar mean evel eur zilienn wenn war ann dour. Kristof a zell out-han, enn eur c’hoarzin a-bouez he benn, hag a wel eur peskik bihan o lammet hag o neunv endra c’hall war-lerc’h he vean. — Deport, deport, eme Gristof, va mamm bremaik a lavare e raje krampouez d’in mar karjenn klask keuneud d’ezhi ; ne ket krampouez a vezo ; c’houi, peskik, eo ; Kristof en devezo pesked, pe e vezo diez-braz. Kristof neuze a dronz he vragez, a ia er poull hag a red war-lerc’h ar pesk. He-man a rikl euz a zindan eur mean dindan eunn all, ha Kristof he vaz gant-han, ne ro ehan e-bed d’ar pesk, ken na oe paket. — Ac’hanta, va feskik-me, n’em boa-me ket lavaret d’e-hoc’h e vijec’h paket ? — Ia da, paket ounn gan-ez, eme ar pesk da Gristof. Evelato e ve gwell d’id leuskel ac’hanoun er mor eget va dibri, rak n’as pe ket kalz a dra diouz-in ; e leac’h mar kerez va leuskel er mor, me a roio d’id kement tra as pezo c’hoant da gaout, kement tra a c’houlenni digan-en.\nKristof, souezet o klevet ar pesk, hag hep sonjal hirroc’h, a daol anezhan dioc’h-tu enn dour hag a choum eno da c’hoari eur pennad c’hoaz. Enn eur c’hoari, e teu naoun d’ar paotr, ha da zonj d’ezhan e krampouez he vamm, hag er c’heuneud a ioa bet lavaret d’ezhan dastum. — Sell, sell eme Gristof, ma ve gwir en deuz lavaret ar pesk bihan d’in, va mamm e defe keuneud evit eur pennad mad. — Ha Kristof da redek ac’hano, buhana ma c’hell, war-zu kear Is a ioa tost. P’en em gavaz, e oa tre braz anezhi atao ha dizec’h war-dro kear. Kristof a ioa eat di evit kaout eur pez pikol gwezenn zero a ioa, a lavaret, e-kreiz ar mor, dirak kear Is, nousped kant vloaz a ioa, ha n’en doa gellet den e-bed biskoaz kaout anezhi. N’oa ken hano nemet euz ar wezenn zero vraz-ze. Houn-nez, eme ar re wisiek, a ioa bet ar penn kenta ha, kouls lavaret, ann diazez euz ar gear vraz-ze. — Dre nerz va fesk bihan, eme Gristof, ma teufe ar wezenn-ze ama er-meaz euz ar mor — N’oa ket peur-lavaret he c’her gant Kristof, ma welaz he-ma korf ha skourrou hag all ar wezenn-ze o sevel war ar mor evel eul lestr, o neunv hag o tont etrezek enn-han war ar zeac’h. — Gwir eo en deuz lavaret ar pesk ; hen-nez ne ket gaouiad evel ann dud ; brema va mamm e devezo keuneud da ober krampouez. Kristof a rea ann dro d’ar wezenn, a zelle out-hi, souezet o welet peger braz oa. E leac’h deliou, he brankou a ioa out-ho kregin histr, meskl, brennik ha rigadell, hag oc’h he grisiou kemend all. — N’euz forz, eme-z-han ; ne ket a-walc’h e ve deut euz ar mor, red eo ivez e teufe da di va mamm. — Kas anezhi, va feskik bihan, eme Gristof, ha me a c’haoliad war-n-ezhi, evel war gein eur marc’h. Baleet eta dindan-oun, dre ruiou kear Is, ha ra zeuio ann holl da zellet ouz-in o tremen, hag ar roue Gradlon ive gant ar re all.\nDioc’h-tu Kristof en em gavaz war ar wezenn zero a loc’haz a zindan-han, ne wie penaoz. Mont a ra dre ruiou kear Is a zo leun gant-hi bete lein ann tiez ; ann holl a zo mantret o welet kemend all. — Sell, sell, eme-z-ho, Kristof war eur pez gwezenn zero ; bale a ra dindan-han, evel pa ve eur marc’h beo e ve ; biskoaz tra ker burzuduz Kristof ! Kristof ! eme ann holl, choum eur pennadik a zav ! — Kristof a-vad war he wezenn zero a iea atao, eun eur c’hoarzin oc’h ho c’hlevet.\nEn em gavet dirak lez ar roue Gradlon, he-ma O klevet ann trouz a ioa, a ia ivez da zellet, he verc’h Ahez enn he gichenn. — Gwelit, va zad, eme hou-ma ; Kristof eo a zo o tremen war eur wezenn ; O c’hoari marc’hik ema, a gav d’in, he vaz penn-kamm gant-han. — Ia da, eme Gristof, me eo, plac’h koant ; ha dre nerz va peskik bihan, pe emoc’h oc’h ober goap, me garfe e vec’h-hu dougerez a-vrema.\nGoude lavaret ann dra-ze, Kristof a ia ac’hano war he wezenn da di he vamm. Ne oe ket pell enn hent ; diskenn a ra d’ann traon, ha da gaout he vamm da lavaret d’ezhi dont da zellet. — Sada deuet keuneud d’e-hoc’h, va mamm, da ober krampouez. — Digas anezho enn ti, eme hou-ma. — Ah ! ia, eme Gristof, c’houi lavar a-walc’h, va mamm ; deut da welet pebez beac’h keuneud a zo aze er-meaz. — Ar vamm a ia da heul he map, hag a choum sebezet holl dirak eur wezenn zero spountuz, ker braz eo. Hueloc’h oa c’houeac’h gweach evit ti zoul ann intanvez. — Gant piou, eme-z-hi, eo deuet ar wezenn-ma ama ? Ne ket gan-ez-te, emichans ? — Eo da, va mamm, gan-en-me eo deuet, ha bremaik e welot e vezo faoutet ha berniet aze dirak ho ti. — Ar pez a lavaraz Kristof a oe great dioc’h-tu, ha n’en doe ken poan nemet goulenn ann dra-ze digant he besk bihan. Pa oe great ar bern keuneud, ez oa teir gweach ledanoc’h hag hueloc’h evit ti ann intanvez paour. — Ac’hanta, eme Gristof, brema ho pezo keuneud a-walc’h da ober krampouez kement hag a gerrot. — Ar c’hrampouez a oe great neuze ha debret, ha Kristof d’ann aot adarre da c’hoari gant he vaz kamm.\nEvit-han da veza lekeat diot gant ann dud, Kristof n’oa tamm diot anezhan, evel a welot. Brema, o veza n’en doa ezomm e-bed da vont da glask keuneud, Kristof a c’hoarie gwalc’h he galoun, he besk bihan ankounec’heet krenn gant-han ; ha biskoaz ne zeuaz enn he benn lakaat he besk bihan da rei d’ezhan arc’hant, na boed d’he vamm ha d’ezhan he-unan. Evel a rea a-raok a reaz goude, ha nemet e vije he vaz penn-kamm gant-han d’he harpa ha da c’hoari, ne zonje e netra e-bed ken.\nEvelato a zeiz da zeiz ar brinsez a stegne he dillad enn-dro d’ezhi, ha bemdez ivez ar brud a greske kemend ma lavaraz ar roue ez oa red gwelet. Mont a ra da gaout he verc’h, ha lavaret a ra d’ezhi petra a zo a nevez diwar he fenn. — E feiz, va zad, eme-z-hi, souezet ounn va-unan gant ar pez a c’hoarvez, rak brasaat bemdez a ra va c’hof, ha ne venn ket evit lavaret d’e-hoc’h petra a zo o c’hoari gan-en. Gradlon a gare meurbed he verc’h hag a lezaz anezhi c’hoaz eur pennad bete gouzout petra vije divezatoc’h. Diskred en deuz evelato ha lavaret a ra out-han he unan : — Ne fell ket d’ezhi ansao ouz-in ar wirionez, na lavaret da biou eo ; gwelet e vezo, pa vezo ar mare.\nDeut he amzer, Ahez a c’hwilioudaz, hag e devoe eur map. Neuze Gradlon a lavaraz d’he verc’h Brema ne dalv ket d’id nac’h ouz-in ; deuet eo ar brud da wir. Sada te gwilioudet, ha ganet ec’h euz eur map bihan ; lavar brema d’in piou eo he dad. — Mar goufenn, va zad, ne ve ket diez d’in lavaret d’e-hoc’h ; hogen, gwasa a zo, ne ouzounn ket, kennebeut ha ma ouzoc’h hoc’h-unan, penaoz eo c’hoarvezet ann dra-ma gan-en. — Ahez oa ar verc’h a ouele o komz evel-se oc’h he zad ; he-man hep lavalet ger, a ieaz ac’hano nec’het hag o skrabat he benn. — Gwir eo marteze a lavar va merc’h d’in, ha kredi a-walc’h a rafenn e ve, rak goaz e-bed n’en deuz morse lekeat he dreid enn he c’hampr ; evelato eo red d’in gouzout, mar gellann, piou eo tad ar bugel. — Neuze Gradlon a gas kemenn da eunn drouiz koz-koz, a ioa peder leo pe war-dro ac’hano, da zont d’he gaout ar c’henta ar gwella. Hen-nez a ioa o choum enn eur c’hoat braz ; kuiteet en doa Gradlon eur pennad mad a ioa, petra-bennag ma’z oa bet he-ma skoliet ha desket gant-han. Belek braz ann doueou faoz oa, ha dioc’h klevet ann dud, n’oa netra a gement na ouie, ken enn amzer dremenet, ken enn amzer da zont.\nEn em gavet eta ann drouiz koz, Gradlon a lavar d’ezhan petra zo : — Va merc’h a zo deuet brazez, hag e deuz ganet, daou zervez zo, eur bugel ne oar ket, eme-z-hi, piou eo he dad. Goulennet em euz out-hi va-unan, ha be weach em euz klevet gant-hi ne ouie penaoz oa c’hoarvezet ann dra-ze. Koulskoude ez eo arabad e choumfe ar bugel-ze hep tad, pa dle beza unan pe unan. — Ia da, eme ann drouiz koz, ne c’hell beza bugel hep tad, na netra hep krouer. Selaouit, roue, mar fell d’e-hoc’h anaout piou eo tad map ho merc’h, stagit ho kurunenn etre daou bost koat gant eunn neudenn lin gwenn, e kreiz leur gear, ha neuze lakit, d’ann deiz kenta euz al loar nevez, kemend hini a zo e kear ha war-dro da dremen dindan-hi. Arabad eo miret oc’h den e-bed a-vad, gant aoun na ve hen-nez eo a ve tad ar bugel, a anavezot eaz, rak war he benn e kouezo ar gurunenn, dioc’h-tu, ma’z aio dindan-hi. Rak-se eta evesait mad, ha grit penn-da-benn ar pez a lavarann ama d’e-hoc’h.\nGoude kement-ma ann drouiz koz a zistroaz d’he goat, ha ne oe mui klevet hano e-bed anezhan. Gradlon hep dale a laka embann da dud kear ha d’ann holl tro-war-dro en em gaout war leur gear Is ann deiz-man-deiz. — Ann holl a c’houlenn ann eil oc’h egile : — Petra a zo a nevez, ha diwar-benn petra eo ? — Kristof, pa glevaz gant he vamm petra a ioa, a lavaraz : — Mar d-eo galvet ann holl da vont da gear Is, me a ielo ivez da c’houzout petra a zo.\nMont a reaz Kristof ; eunn tammik evelato oa divezad. Pa en em gavaz, e oe souezet o welet kurunenn ar roue a-ispill. Meur a hini a ioa tremenet dindan-hi, hep na zistage tamm. Ar re vraz ho doa kargou e lez ar roue a ioa eat da genta, ar vourc’hisien goude, ha da ziveza ar re diwar ar meaz hag ar beorien. — Mad, eme Gristof, pa’z a ann holl, me c’hell mont ivez, emichans ? — Hag he-ma neuze ha tostaat. Edo o vont da dremen, pa grogaz enn he vreac’h unan euz ar zoudarded a ioa e gwardou ar roue : — Da be leac’h ez ez-te, diot ma’z oud ? N’euz ezomm e-bed ac’hanoud ama ! — List-hen, eme ar roue, en doa gwelet pellaat Kristof, ne fell ket d’in e ve miret oc’h den e-bed da dremen dindan va c’hurunenn hirio. Ha Kristof ha mont neuze. Dioc’h-tu m’en em gavaz dindan, e kouezaz kurunenn ar roue Gradlon war he benn. Setu ann holl souezet mar boe biskoaz : — Kristof eo, eme e-leiz, Kristof a zo tad map Ahez. — N’eo ket, n’eo ket, eme ar re all, hag ar roue evel-d-ho. Eunn diot evel hen-nez n’en deuz komzet biskoaz oc’h Ahez. Eur brinsez evel-d-hi hag hi a garfe biken eur paour keaz, eur genaouek evel Kristof. Tra, tra ; red eo gwelet eur weach c’hoaz. Ma oe staget ar gurunenn adarre, ha lekeat Kristof da vont dindan-hi.\nDioc’h-tu ma oe eno, ann neudenn a dorr hag ar gurunenn a gouez adarre war benn Kristof. Evit brema, eme ann holl, ne dalv ket lavaret mui ne ve ket Kristof tad map bihan Ahez, rak bez’ ez eo. Ma oe kroget dioc’h-tu e Kristof ha kaset da lez ar roue da gaout ar brinsez. Gradlon neuze a lavaraz da Ahez : — Setu kavet tad da vap. Hen-nez, ann diot-ze, eme ar brinsez, ne d-eo ket tad d’am map-me. Anaout anezhan a rann, evit gwir ; biskoaz a-vad n’em euz bet darempred gant-han na gant goaz all e-bed.\nN’euz forz petra a liviri, eme ar roue ; he-ma zo kouezet va c’hurunenn a-benn diou weach war he benn, ha gant-han eo a ranki dimezi. — Kouls e ve gan-en mervel, eme Ahez. — Pe e varvi, pe ne ri ket, dimezi gant-han a ri, hag hep dale c’hoaz !\nGreat e oe ann eured ha dimezet Kristof gant Ahez. A-benn eur pennad goude-ze, Gradlon o welet petra oa he vap-kaer, evit miret na welche mui anezhan dirak be zaoulagad, na pec’hed he verc’h ivez, a lekeaz ober eur c’hombaot koat, ha pa oe great, e lekeaz ebarz Ahez, he map bihan ha Kristof, ha goude ho stlapa ho zri er mor da veuzi, pe evel a garche ann Aotrou Doue da ober anezho. Ahez ne rea nemet gwela, enn eur lavaret e rankche mervel eno. — Kristof, ankounec’heet he besk gant-han bete neuze, a lavaraz d’ar brinsez : — Ho pezet fisians, ne varvot ket, na me kennebeut, hag hen ha lavaret goude : — Va feskik bihan, ra vemp-ni er c’hombaot-ma war ar zeac’h enn eunn enezenn, a zavo tost ama. — Ma en em gavchont enn enezenn-ze dioc’h-tu. — Kaout a ra d’in, eme Ahez, ne loc’h mui ar c’hombaot. — Nann da, eme Gristof, ne loc’h mui ; bez’ ema war eunn enezenn. — Ra vezo ar c’hombaot e ludu, va feskik ? — Ma oe gwelet ar c’hombaot evel o teuzi, ha ma savaz ann tri-man ac’hano, Ahez souezet, a c’hellit kredi, o welet petra a c’hoarveze gant-ho.\nAr re-ma eat d’ann enezenn hag o welet n’oa enn-hi na ti na tra, Ahez a lavaraz da Gristof : — Ama e rankimp mervel gant ann naoun dindan ann amzer. — Ne raimp ket, eme-z-han ; kaout a raimp, abarz ann noz, peadra da veva, ha ti da choum ebarz. — Bezet ama dioc’h-tu, eme Kristof, eur maner kaeroc’h evit na d-eo lez ar roue Gradlon e kear Is, hag ebarz, peadra da veva, ha tud da zervicha Ahez, ha tro-war-dro gwez ha liorsou ar re gaera a ve gwelet. Bezet ivez eur pount kaer ac’hann da gear Is. Ha setu great dioc’h-tu kement tra a c’houlennaz Kristof ; ann dra-ma a ioa d’ar pardaez.\nAhez, naoun d’ezhi, a zebraz hag a evaz, hag a ieaz da gousket ; n’oa ket war ar c’holo oa a-vad. Kristof a ieaz ive, goude ober eur bale dre he enezenn.\nAntronoz, kenta tiz en doe Gradlon oe klevet dont d’he gaout unan euz ar re vraz euz he lez da lavaret d’ezhan : — Deut, roue, da zellet er meaz ; du-ze ez euz savet, abaoue deac’h, eur pount hag a laka ann holl souezet ; biskoaz n’euz bet gwelet kaeroc’h pount ; ha kaera zo c’hoaz eo gwelet er penn all d’ezhan, enn eunn enezenn, ne oar den hano anezhi, eul lez ker kaer n’omp ket evit gwelet petra eo, kement e lugern ann heol diwar-n-han.\nGradlon ne oe ket divezad da vont da zellet, ha pa welaz petra oa, e kasaz unan euz he dud da c’houzout piou a ioa o choum ebarz. He-ma, p’en em gav enn enezenn, a wel ar maner kaer ; mont a ra ebarz ha gwelet Kristof, he vaz kamm enn he zourn. Kannad ar roue a lavaraz da Gristof : — C’houi eo, a gredann, mestr ann enezenn-ma ? — Ia da, eme Gristof, me eo ar mestr ama, a gredann ; ha n’eo ket c’houi, na den e-bed a ve evit lakaat he wir e leac’h va hini-me. — N’eo ket ann dra-ze eo, eme ar c’hannad ; me zo deut da lavaret d’e-hoc’h dont da gaout ar roue Gradlon da gear Is. — Mont da gaout ar roue Gradlon, eme Gristof ? mar en deuz ezomm ac’hanoun-me, e teuio he-unan ama, rak evid-oun-me ne rinn gammed da vont etrezek enn-han. It enn dro eta, ha livirit petra eo ho kefridi.\nKannad Gradlon a ieaz ac’hano hag a lavaraz petra en doa gwelet ha petra a ioa bet lavaret d’ezhan gant Kristof. — Petra, eme ar roue, Kristof diot eo a zo eno el lez kaer-ze ? Deut eo rok ann tamm anezhan, evit doare ; me welo pe baotr eo bremaik. Ha Gradlon neuze kemenn da zoudarded mont d’ann enezenn da zigas d’ezhan Kristof diwar bouez he ziskouarn.\nKristof a ioa war c’hed anezho. Pa ho gwelaz o tout, ez eaz da zellet out-ho euz he brenestr, ha pa oent en em gavet, e c’houlennaz : — Ac’hanta, va zud, petra zo a-nevez gant Gradlon, e kear Is ? — Ar pez a zo a nevez eo e rankot dont gan-e-omp, pe ma ne deuit ket bremaik, ni grogo enn ho kabiez. — C’houi, koz paotred fall ; me lavar ne vezo ket eaz d’e-hoc’h. — Ar re-man neuze a glask ann dro da gaout Kristof. He-ma a-vad a laka eur vandenn zoudarded all da zont eno da c’hoari oc’h paotred ar roue, ha ker brao e c’hourinchont out-ho, ma oe teurket tud ar roue ha lazet, nemet unan a ieaz da gas ar c’helou da gear Is. Gradlon, pa glevaz petra a ioa bet, a ieaz eunn drouk spountuz enn-han. — Petra, eme-z-han, eur c’hoz diot evel hen-nez a harzo ouz-in ! Mil den ama dioc’h-tu, ha war-lerc’h Kristof, da zigas anezhan d’in, beo pe varo. — Kristof, war c’hed atao, a welaz anezho o tout : — Peskik, eme-z-han, digas d’in tud da flastra tud Gradlon. Mall eo digas skiant e penn ar roue diot-ze ; kaout a ra d’ezhan, m’oar-vad, n’en deuz nemet lavaret evit ober evel a fell d’ezhan. Gwelet e vezo piou a vezo ar mestr etre z-omp-ni hon daou. — Ha setu tud o tout eno da Gristof. — P’en em gavaz tud Gradlon, e savaz ar c’hoari. Ar re-ma diveza a oe eur frota war-n-ezho, ma rankchont koueza eno a stok ho c’horf, ha mervel holl nemet unan adarre. — Ac’hanta, eme Gristof, gwelloc’h oc’h brema, va zud ? me am boa lavaret d’e-hoc’h ; ne fell ket d’e-hoc’h senti ouz-in ; gwaz a ze !\n— Pa’z eo red mad d’in mont, ez inn, eme ar roue ; gwelet a rankann petra a zo o c’hoari gant Kristof. — Ar roue Gradlon en em gavet gant tud he lez enn enezenn, a oe souezet, mar boe biskoaz, o welet peger kaer maner a ioa eno. Kavout a ra Kristof, hag he-ma krog enn he vaz, hag hep lamet he voned diwar he benn, a lavar d’ar roue : — Ac’hanta, deut oc’h ’ta d’am c’haout, roue ; mad hoc’h euz great, rak evid-oun-me n’em euz ezomm e-bed ac’hanoc’h, ha ne vijenn eat birviken d’ho kear, pa hoc’h euz kaset ac’hanoun kuit. — Petra eo d’id, eme ar roue, laza va zud evel a rez ? — Laza ho tud, eme Gristof, me n’em euz great drouk e-bed d’ezho. Setu emint aze morfilet, ha mar karchent beza choumet sioul hag e peoc’h, ne vije c’hoarvezet drouk e-bed gant-ho. Klevit mad, roue, ne ket ar boan da zen, na d’e-hoc’h, na da re all klask ober trouz ama ; me eo ar mestr ha ne bleginn da zen e-bed. Evelato, mar kirit, me zo o vont da gerc’hat ho merc’h d’e-hoc’h, evit ma’z eot gant-hi da ober eunn dro dre al liorsou hag ar c’hoajou a zo dre aze, da c’hortoz dibri ho lein, rak pidi a rann ac’hanoc’h da leina em zi. — Peadra hoc’h euz da rei d’e-omp, eme ar roue ? — Peadra a-walc’h a zo, hag emichans e vezo c’hoaz war ho lerc’h, a drugarez Doue. — Mad eo neuze, eme ar roue, leina a rinn ama, me ha va zud.\nNeuze Kristof a ia d’he gear hag a ra eul lein euz ar seurt ne vez ket aliez, zo-ken e tiez ar rouanez. Nemet aour hag arc’hant ne welet ken war ann daol, ha da zervicha e teuaz eur maread a blac’hed iaouank, gwisket e gwenn-kann holl. Gradlon, great he dro dre ar c’hoajou, a zeu d’ar maner, mont a ra oc’h taol, hen hag he dud ; mantret int holl o welet kemend all a draou kaer. Gradlon a c’houlenn ouz he verc’h penaoz e c’hell Kristof kaout kemend all a binvidigesiou. — Ne c’houfenn ket lavaret d’e-hoc’h, va zad, eme-z-hi, rak ne ouzounn ket va-unan ; me gred, Kristof en deuz pep tra dioc’h he c’houlenn. Sada tousierou lien gwenn, arc’hanteri, anafou aour hag arc’hant da eva gwin euz ar gwella, ha boed da zibri, ha biskoaz n’int bet prenet gant Kristof. D’ezhan int deuet a-vad ; penaoz ? Ne ouzounn doare kennebeut ha c’houi.\n— N’euz fors penaoz eo, eme ar roue, naoun hon euz, traou zo da zibri, stagomp gant-hi. Kristof en em gav gant he vamm, hag a lavar : — Brema, Gradlon, deomp oc’h taol ; azezit aze e-kichenn va mamm, rak evit-hi da veza grek eur pesketaer paour, ne vezo ket mez d’e-hoc’h leina gant-hi ; ne vije ket brao lezel va mamm da zibri he boed diwar ann aluzenn, pa’z eo dimezet he map da verc’h ar roue.\nGradlon, daoust ma kare ar re baour ha dister, a vije bet gwelloc’h gant-han beza pell dioc’h ann hini goz-ze ; evelato ne gredaz ket lavaret ger, rak douja eunn draik a rea da Gristof. He-ma a azezaz er penn huela euz ann daol ; Ahez enn tu deou d’ezhan ; he vamm enn tu kleiz, ha Gradlon war he lerc’h.\nPa vez naoun ha traou da zibri, ne vez ket diez ann doare. Gradlon hag ar re all a stagaz gant hi ; ar re-ma a zebraz hag a evaz gwalc’h ho c’haloun, ha pa oent savet dioc’h ann daol, Kristof a lavaraz : — Mar kirit, roue, ez aimp da ober eunn dro dre al lez, ha da welet hag hen a zo ker goullo, ken avelek ha ma’z eo braz. Lavaret a reer ez eo gwelloc’h eunn ti bihan ha boedek evit eunn ti braz hag avelek.\nManer Kristof, klevit mad, ne ket eur c’hoz maner oa ; peder gampr war-n-ugent a ioa ebarz, hag e pep kampr pevar brenestr troet oc’h ar pevar avel ; ne welet nemet berniou aour hag arc’hant, nemet goloennou seiz, nemet taolennou kaer ar seurt n’oa bet biskoaz e ti ar roue he-unan. He-ma a zigore he c’henou dre ma’z ea, hag a choume da zellet out-ho. — Ac’hanta, eme Gristof, pe va zi-me, pe hoc’h-hini-c’houi, roue, eo ar c’haera ? — Da-hini eo, eme ar roue ; ia, mar d-eo d’id eo ? — Ne gredann ket e ve da zen all e-bed, na d’e-hoc’h kennebeut all. Kaout a rea d’e-hoc’h, m’oarvad, e vijenn-me bet beuzet, hag ho merc’h ive gan-en, pa hoc’h euz great teurel ac’hanomp er mor. Brema oc’h souezet, ha n’eo gwir ? Mad ! mad ! gwell a ze ; ann dra-ma a zesko skiant d’e-hoc’h. — Ar roue, skuiz o klevet komzou freaz Kristof, a lavaraz neuze mont kuit.\n— Pa gerrot, eme Gristof. Dre ann hent m’oc’h deut e c’hellit distrei d’ho kear ; evelato e kav d’in, pa vez debret ha pa vezer bet boetet mad, ne d-eo ket brao laerez tud ann ti-ze. — Piou a zo laer, eme ar roue, ar goad o tont dindan he ivinou. — Ne ouzounn muioc’h evid-hoc’h-c’houi piou eo al laer, ha gouzout a garfenn evelato. — Gwezet e vezo, eme ar roue, ha dioc’h-tu zo-ken. Petra zo diank d’id, Kristof ? — Ann anaf kaera am boa eo ; ann hini a ioa great gant eur mean kaer hep-ken. Bremaik edo gan-e-hoc’h oc’h eva oc’h taol. — Gwelet gant piou eo bet kemeret a zo red. Ma lekeaz Gradlon furcha e godellou ar re a ioa gant-han oc’h he heul. Kaer a-vad a oe furcha ha difurcha, anaf e-bed ne oe kavet. — Gant unan bennag e rank beza, koulskoude, eme Gristof. Klaskit enn ho kodellou, c’houi brema, roue. — Gan-en-me n’euz bet kemeret netra, eme he-ma, ha kredi a rez-te, diot fall ma’z oud, ez ounn-me eul laer ? — Ne lavarann ket d’e-hoc’h e vec’h laer, evelato e kav d’in e ve brao, pa’z eo bet furchet ann holl, e vec’h furchet ivez. — Ma n’euz nemet ann dra-ze da ober, ne vezo ket pell ann abadenn. Ha Gradlon ha planta he zaou zourn enn he c’hodellou a bep tu, ha tenna gant he zourn deou ann anaf a ioa leiz he graban anezhi. — Ac’hanta, eme Gristof, o c’hoarzin goap ; piou eo al laer brema ? — Kredi a ve great, eme ar roue, eo me eo, ha koulskoude ne ket me eo am euz lekeat ann anaf-ze em godell. — Kaer ho pe nac’h. roue, eme Gristof, piou a ve evit kredi ac’hanoc’h, ma na lavarfenn-me ket ar wirionez ? Ar pez hoc’h euz lavaret a zo gwir ; n’eo ket c’houi hoc’h euz lekeat ann anaf-ze enn ho kodell. Eat eo ebarz evel ma’z eo eat e kof ho merc’h ar map e deuz ganet.\nGradlon a oe neuze eur pennad he spered e zav, o trei hag o tistrei war ar pez en doa klevet gant Kristof. Pa zeuaz enn-han he-unan, e oa laouen hag e lavaraz : — Muioc’h a skiant hag a spered ac’h euz, te Kristof, evit kement hini ma’z omp ama, ha mar kerez dont gan-en da gear Is, te ha da c’hrek hag he map, e vezi roue war va lerc’h. — Ne d-inn ket, eme Gristof, it d’ho kear pa gerrot ; me a choumo ama, gwelloc’h eo gan-en. Ho kear Is, roue, ne bado ket pell amzer mui, rak me am euz tenmet ar wezenn zero vraz a ioa o viret oc’h ar mor da zilammet war-n-ezhi, kenta reverzi a vezo. Roue, n’ankounac’hait ket ar pez a lavarann d’e-hoc’h : Kear Is a vezo goloet holl gant ann dour mor.\n↑ Charmante locution. Voyez la note au texte français.\nAdtapet diwar « https://br.wikisource.org/w/index.php?title=Kristof&oldid=42762 »\nDernière modification le 17 Gwe 2012, à 23:20\nKemmoù diwezhañ degaset d'ar bajenn-mañ d'an 17 Gwe 2012, da 23:20.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/346 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/346\nI. CORINTIED, XIV.\nzell ar skiant bezit tud c’hreat. (21) Scrivet eo el lezen : Dre dud a langach all, ha dre vuzellou estranjour e komzin ouz ar bobl-man, ha koulskoude evel-se na zelaouint ket ac’hanoun, eme an Aotrou. (22) Evel-se eta al langachou a zo eur sin a-berz Doue, nann evit ar re a gred, mes evit ar re na gredont ket ; eleac’h ar brofesi a zo eur sin, nann evit ar re na gredont ket, mes evit ar re a gred. (23) Mar deu eta an Iliz holl d’en em assambli en eur memeus leac’h, ha mar deu an holl da gomz langachou dianavezet, ha mar deu eno tud simpl, pe tud incredul, ha na livirint-hi ket hoc’h euz kollet ho skiant-vad ? (24) Mes mar deu an holl da brofetisa, ha mar deu eno eun den incredul, pe eun den hep gwiziegez, he-man a zo confontet gant an holl, ha barnet gant an holl ; (25) hag evel-se an traou kuzet euz he galon a vezo dizoloet, hag o kweza evel-se d’an douar, e teuio da adori Doue, ha da ziscleria dre-holl ema Doue en ho touez en gwirionez.\n(26) Petra eta, breudeur, a dleit-hu da ober ? Pa deuit d’en em dastum assambles, ha beza hen deuz pep hini achanoc’h eur c’hantic, pe eur gelenadurez, pe eul langach estranjour, pe eur revelation, pe eun dra-benag da rei da intent ? Ra vezo great pep tra evit an edification. (27) Mar d’euz unan-benag hag a gomz eul langach estranjour, ra vezo, d’an hirra, daou pe dri anezhe, hag an eil goude egile ; ha ra vezo eno unan evit rei ho c’homzou da gompren. (28) Mar n’euz den evit rei da gompren, ra zeuio an hini a gomz eul langach estranjour da devel en Iliz, ha ra gomzo outhan he-unan hag ouz Doue. (29) Na dle komz nemed daou pe dri euz ar brofeted, hag ar re all a dle barna. (30) Ha mar hen deuz unan euz ar re a zo eno eur revelation-benag, ra zeuio ar c’henta da devel. (31) Rag holl ec’h hellit profetisa an eil goude egile, evit ma teuio an holl da zeski, ha da veza kelennet. (32) Hogen, sperejou ar brofeted a rank plega d’ar brofeted ; (33) rag Doue n’eo ket eun Doue a zizurz, mes eun Doue a beoc’h.\n(34) Evel ma her gweler en holl Ilizou ar zent, ra zeuio ho kragez da devel en Ilizou, rag n’eo ket permetet dezhe komz eno ; ha ra vezint sentus, hervez ma lavar ive al lezen. (35) Mar fell dezhe diski eun dra-benag, ra interrojint ho friejou en ho zi ; rag n’e ket deread d’ar gragez komz en Iliz.\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/346&oldid=125467 »


Marvailhoù Jañ-Louilh ar Rolland - RADIO KREIZ BREIZH\nMarvailhoù Jañ-Louilh ar Rolland\nFoto gant Jef Fulup\nJef Fulup a gonta deomp deus un den meur bet ganet e Tabrien e 1904, Jañ-Louilh (ar) Rolland. Div gontadenn tennet deus sac’had marvailhoù ar c’honter a oa bet embannet gant Jef Fulup e 1986 en ul levr anvet War roudoù Merlin e Breizh. Kalz a dud a oa bet o welet Jañ-Louilh adalek ar bloavezhioù 1960, en o-mesk Donatien Laurent peotramant c’hoazh Albert Trevidig.\nN’eus ket pell zo eo bet lakaet ar sklêrijenn war Jañ-Louilh adarre dre an askont zo bet embannet un tamm deus ur gontadenn gantañ war ar bladenn graet gant Dastum war ar Vro Fisel.\nJañ-Louilh ar Rolland ‘noa disket e varvailhoù gant Iwan ar Floc’h a oa gwiader damdost da Vilin Brunod e-lec’h ‘noa tremenet Jañ-Loui e yaouankiz.\nLakaet e vo ivez ar gaoz gantañ war Albert Trevidig, stourmer da vezañ lakaet tal-ha-tal gant Loeiz Roparz ha Polig Montjarret evit a sell adreiñ buhez da sevenadur ar vro war-lerc’h ar brezel… Ur perzh bras ‘neus bet ba’l labour talvoudekaat kontadennoù Jañ-Louilh ar Rolland.\nE-mesk kontadennoù Jañ-Louilh emañ « Margodig an dour yen » pe « Margodig an dour eien », avañturioù burzhudus mab roue ar Frañs ha Margodig… Kozh-kozh eo danvez ar gontadenn-se. Embannet oa bet un doare anezhi e 1984 gant Mikael Madeg.